Zastave Severne Makedonije i NATO-a\nUgovor o članstvu Severne Makedonije u Severnoatlantskoj alijansi (NATO), deponovan je u Stejt department u prestonici Sjedinjenih Država Vašingtonu, gde ga je preuzeo Majkl Pompeo, američki državni sekretar - čime je ta država postala trideseta članica NATO-a, saopštio je Stejt department.\n“Tridesetog marta zastava Severne Makedonije, prvi put će biti podignuta nad sedištem NATO-a. Kao što je rekao predsednik SAD-a Tramp – NATO savez je najznačajniji garant međunarodnog mira i bezbednosti više od 70 godina. Pristupanje Severne Makedonije NATO-u predstavlja vrhunac višegodišnjeg napora Vlade i građana Severne Makedonije”, saopštio je Stejt department.\nU saopštenju se navodi da će članstvo Severne Makedonije značiti podršku integracijama, demokratskim reforama, trgovini, bezbednosti i stabilnosti širom regiona.\n“Proces pristupanja Severne Makedonije ukazuje da su vrata Alijanse otvorena za druge moguće članove spremne da sprovedu potrebne reforme čime bi dostigli visoke NATO standarde i private prava, obaveze i koristi članstva”, navedeno je u objavi.\nIstaknuto je i da u momentu kada NATO želi dobrodošlicu tridesetom članu – potvrđuje i posvećenost principu zajedničke odbrane definisane Članom 5 – temeljem Translatlantskog saveza.\nJens Stoltenberg, generalni sekretar NATO-a, izjavio je nakon pristupanja Severne Makedonije Alijansi, da je ta država postala deo tridesetočlane porodice koju čini skoro jedna milijarda ljudi.\n“Porodici zasnovanoj na uverenju da smo, bez obzira na izazove sa kojima se suočavamo, jači i sigurniji zajedno”, ukazao je Stoltenberg. Inače Severna Makedonija im svoje predstavnike u mirovnim misijama u Avganistanu i na Kosovu.\nCeremonija podizanja zastave Severne Makedonije održaće se u Štabu NATO-a 30. marta. Prisustvovaće joj generalni sekretar Stoltenberg, predsednik Vojnog komiteta NATO-a Stjuart Pič i šef misije Severne Makedonije pri NATO Zoran Todorov. Zastava Severne Makedonije biće istovremeno podignuta u belgijskom gradu Monsu i Savezničkoj komandi u Norfolku u Sjedinjenim Državama.\nNATO saveznici su u februaru 2019. potpisali Protokol o pristupanju Severne Makedonije, nakon čega je svih 29 nacionalnih parlamenta glasalo za ratifikaciju članstva te zemlje.


USPOSTAVLJEN KATASTAR RUDARSKOG OTPADA: Katastar sadrži sistematizovane podatke o rudarskom otpadu sa 250 lokacija koje predstavljaju napuštene ili zatvorene rudnike\nSrbija je uspostavila Katastar rudarskog otpada, koji treba da pomogne rešavanju problema te vrste otpada i u daljem usklađivanju sa zakonima EU u sektoru rudarstva i zaštite životne sredine.\nVeb aplikacija Katastar rudarskog otpada sadrži i rezultate detaljnih istraživanja za 41 lokaciju rudarskog otpada sa hemijskim, mineraloškim, geomehaničkim ispitivanjima i laboratorijskim analizama, čiji je krajni cilj kategorizacija rudarskog otpada, kategorizacija odlagališta i procena uticaja na životnu sredinu.\n"Na osnovu toga, Ministarstvo će moći da radi monitoring i da pravi dalje planove šta će se raditi sa takvim mestima na kojima se nalazi rudarski otpad. U smislu daljih planova sve zavisi od toga koja sredstva će nam biti na raspolaganju", kaže Simović.\nKatastar rudarskog otpada, kako je navela, pored toga što daje informacije o tome gde se nalazi otpad, ukazuje i na to koliko je to problematično za stanovništvo koje tu živi.\n"Katastar daje i preporuke šta je moguće uraditi na tim lokacijama i da li su potrebne i moguće dalje detaljnije analize, a onda će na osnovu toga biti odlučeno konkretno šta može da se radi", rekla je Simović i navela da je projekat u vezi sa katastrom jedan od 13 projekata iz oblasti zaštite životne sredine koje Ministarstvo uspešno sprovodi uz finansijsku podršku EU.\nProjekt menadžer iz Delegacije EU Srbiji Boris Ilijevski rekao je da je uspostavljanje katastra rudarskog otpada ne samo obaveza na osnovu direktiva EU i namere Srbije da ih prati i usvaja, već i potrebe da Ministarstvo zajedno sa lokalnim samouprava donese mere za rehabilitaciju takvih deponija rudarskog otpada kako bi lokalno stanovništvo bilo zaštićeno i sigurno, ali i kako bi se istražile neke mogućnosti da taj otpad ponovo iskoriste kompanije koje se time bave.\n"Ovaj projekat je imao nameru da se podaci dobijeni ispitivanjem takvih nalazišta nađu u zajedničkom katastru, a onda će Ministarstvo na osnovu toga sa drugim ekspertima i projektima nastojati, nadam se, da to planski reši", kaže Ilijevski.\n"Ali sa novom regulativom siguran sam da će, kada dođe do otvaranja novih rudnika u budućnosti, biti poštovani i standardi za regulaciju otpada. Ministarstvo vodi računa o tome. Mi smo napravili studiju slučaja koja objašnjava kako bi trebalo da se reguliše otpad i smatram da je u tome potrebna velika odgovornost", rekao je Bajer.


Intervju Mila Đukanovića u emisiji "U centar"\nIntervju predsjednika Demokratske partije socijalista Mila Đukanovića u emisiji "U centar" Javnog servisa Radio Televizije Crne Gore, 8. marta 2012. godine\nMilo Đukanović u "Živoj istini"\nIntervju predsjednika Demokratske partije socijalista Mila Đukanovića u emisiji "Živa istina" na Atlas televiziji, 27. aprila 2012. godine\nIntervju Filipa Vujanovića u emisiji RTCG "U centar" 01. marta 2012. godine\nIntervju potpredsjednika Partije i predsjednika Crne Gore Filipa Vujanovića Radio Televiziji Crne Gore 01. marta 2012. godine\nIntervju Igora Lukšića Radio Televiziji Crne Gore 02. februara 2012. godine\nIntervju potpredsjednika Partije i predsjednika Vlade Crne Gore Igora Lukšića Radio Televiziji Crne Gore 02. februara 2012. godine\nIgor Lukšić u emisiji "Živa istina" 23. decembra 2011. godine\nIntervju Igora Lukšića, potpredsjednika Demokratske partije socijalista Crne Gore i predsjednika Vlade Crne Gore u emisiji "Živa istina" televizije IN, 23. 12. 2011. godine. Emisija je posvećena godini dana mandata potpredsjednika Partije na mjestu premijera.\nIntervju Miodraga Kankaraša u "Živoj istini"\nIntervju Miodraga Kankaraša, člana Glavnog odbora Demokratske partije socijalista Crne Gore, predsjednika Opštine Tivat u emisiji "Živa istina" na televiziji IN, 25. novembra 2011. godine.\nFilip Vujanović u emisiji "Načisto" 03. novembra 2011. godine\nFilip Vujanović, potpredsjednik Demokratske partije socijalista Crne Gore i predsjednik Crne Gore u emisiji "Načisto" televizije Vijesti, 03. 11. 2011. godine.\nMilan Roćen u emisiji "Živa istina" 14. oktobra 2011. godine\nIntervju Milana Roćena, člana Predsjedništva Demokratske partije socijalista Crne Gore, ministra vanjskih poslova i evropskih integracija u Vladi Crne Gore u emisiji "Živa istina" na televiziji IN, 14. oktobra 2011. godine.\nMilorad Katnić u emisiji "Načisto" 06. oktobra 2011. godine\nIntervju Milorada Katnića, člana Glavnog odbora Demokratske partije socijalista Crne Gore i ministra finansija u Vladi Crne Gore u emisiji "Načisto" na televiziji Vijesti 06. okotbra 2011. godine.\nTarzan Milošević u "Živoj istini" 30. septembra 2011. godine\nIntervju Tarzana Miloševića, člana Predsjedništva Demokratske partije socijalista Crne Gore i ministra poljoprivrede i ruralnog razvoja u Vladi Crne Gore u emisiji "Živa istina" na televiziji IN 30. septembra 2011. godine.


Vesti online / Vesti / Srbija / Štrahe ima predlog za rešenje kosovskog problema\nŠtrahe je, na sinoćnjem susretu s predstavnicima srpske zajednice u Austriji pod parolom "Zajedno za bolju budućnost", ocenio da se problem Kosova mora rešiti, jer sprečava put Beograda i Prištine ka EU, a ujedno negativno utiče i na stabilnost i mir u regionu.\n- Bez rešenja tog problema, nema ni prijema u EU - ponovio je mnogo puta ponavljan stav Beča i Brisela.\n- Austrijski kancelar Sebastijan Kurc, koji ima odlične kontakte s Prištinom, trebalo bi tamo da izvrši svoj uticaj, a ja, koji zastupam interese Srba, učinio bih to u Beogradu - rekao je Štrahe.\nSubota 24.11.2018. 23:32\nMa koga zanima EU? Prekinite sa tom Gebelsovom metodom 100 puta ponovljena laž postaje istina.


Železara ipak neće biti zatvorena – Semendria\nŽelezara ipak neće biti zatvorena\n27. jun 2012. PRIVREDA – Železara Smederevo neće biti zatvorena niti će druga visoka peć biti stavljena na takozvani ’tihi hod’, izjavio je danas ministar ekonomije i regionalnog razvoja Nebojša Ćirić, posle sastanka članova vlade sa predstavnicima sindikata.\nĆirić je, kao apsolutno netačne, odbacio spekulacije pojedinih medija da će železara prestati da radi i da će biti otpušteno 5.500 radnika.\nIstičući da, za sada, druga visoka peć neće prestati da radi, on je u Ministarstvu ekonomije rekao novinarima da, ipak, postoji mogućnost da se to možda dogodi u narednom periodu zbog veoma teške situacije u železari koja posluje sa gubitkom, što je izazvano stanjem na svetskom tržištu čelika.\nSutra će biti nastavljeni razgovori sa rukovodstvom železare “oko jednog velikog potencijalnog posla koji bi trebalo u narednih desetak dana da bude zaključen”, najavio je Ćirić.\nMinistar je naveo da, ukoliko bi se čak i dogodilo da bude druga visoka peć bude stavljena na “tihi hod”, da postoji mogućnost da se nastavi sa smenjenom proizvodnjom.\nOn je kazao da je dogovoreno i da se predstavnici vlade i sindikata kontinuirano sastaju i dogovaraju, jer je železara strateški važna za Srbiju.\nDržavni sekretar u Ministarstvu finansija i koordinator za železaru Dušan Nikezić je rekao da će tehnička vlada pokušati da nađe rešenje za obezbeđivanje finansijskih sredstava kako bi železara nastavila da radi u naredna dva meseca, kao i da će železara od septembra sigurno nastaviti da radi punim kapacitetom.\n“Upravo o tom pitanju ćemo razgovarati sa predstavnicima poslovodstva i pokušati da nađemo način da vlada u tehničkom kapacitetu obezbedi podršku za rad železare”, rekao je Nikezić, odgovarajući na pitanje novinara kako će železari biti obezbeđeno nedostajućih između 10 i 15 miliona dolara za rad do septembra.\nOn je istakao da Železara Smederevo ostaje srce metalskog sektora u Srbiji i predstavlja okosnicu budućeg industrijskog razvoja zemlje.\n“Železara će sigurno nastaviti da radi od septembra punim kapacitetom, u ova dva meseca ćemo naći načina da železara nastavi da funkcioniše, ali nema razloga za brigu za zaposlene u železari niti za njene mnogobrojne kooperante. Ona ostaje budućnost srpske privrede i vlada će nastaviti da podržava njen rad”, dodao je Nikezić.\nOn je rekao da će železara u svakom slučaju od septembra imati ili strateškog partnera u skladu sa tenderom koji je u toku ili komercijalnog partnera koji će obezbediti rad železare u punom kapacitetu.\nPredstavnici sindikata železare izrazili su zadovoljstvo današnjim razgovorima sa predstavnicima vlade, ministarstava ekonomije i finansija i kabineta premijera.\nSledeći takav sastanak bi trebalo da bude održan u sledeći ponedeljak.\nPredsednik Nezavisnog sindikata metalaca u železari Mileta Gujaničić je kazao da ne prihvataju nikakvo gašenje niti stavljanje druge visoke peći na “tihi hod” i da današnji sastanak ohrabruje.\n“Ovo su neki novi momenti i ove garancije su nam i bile potrebne i upravo smo ih i dobili”, istakao je Gujaničić.\nOn je kazao da je tačno da je naš čelik najskuplji, ali i da je najbolji i da su potpuno netačne informacije da niko neće da ga kupi.\nPredsednik sindikata železare Asocijacije slobodnih i nezavisnih sindikata Dragan Milovanović je kazao da je do sada u istoriji železare bilo dosta prepreka i da trenutno situacija nije alarmantna.\nSindikalci priznaju da su u vreme sankcija gajili pečurke, ali da železara nikada nije potpuno prestala da radi i da to ni sada neće dozvoliti, za šta imaju podršku vlade.\n« Smederevo opominje Komiko oil\nPatosoffiranje 08 – program »


NA TERITORIJI KNIĆA NIJE ZABELEŽEN SLUČAJ ZARAZE KORONA VIRUSOM - Glas Šumadije\nNaslovna > Društvo > NA TERITORIJI KNIĆA NIJE ZABELEŽEN SLUČAJ ZARAZE KORONA VIRUSOM\n20/03/2020 20/03/2020 882Ostavi komentar na NA TERITORIJI KNIĆA NIJE ZABELEŽEN SLUČAJ ZARAZE KORONA VIRUSOM\nNa teritoriji opštine Knić nije zabeležen nijedan slučaj zaraze koronavirusom. Od subote (21. mart) počinje dezinfekcija ulica u najprometnijim naseljenim mestima u opštini Knić.\nPreventivno Dom zdravlja od ponedeljka (23. mart) privremeno zatvara ambulante u Gruži i Toponici. Objekti u Barama i Guberevcu namenjeni su za pacijente sa respiratornim infekcijama i za febrilna stanja. Ugostiteljski objekti (restorani, kafići, barovi, kladionice) i trgovinske radnje rade skraćeno od 8 do 18 časova.\nŠalteri u opštini su zatvoreni, stranke upućene da kontaktiraju telefonom ili mejlom, stariji od 60 godina i roditelji dece mlađe od 12 godina rade od kuće.\nKomandant opštinskog Štaba za vanredne situacije opštine Knić, Miroslav Nikolić apelovao je na građane da se odgovorno ponašaju, poštuju pravila izolacije i sve mere koje je propisala Vlada Republike Srbije i Štab opštine Knić u cilju suzbijanja zaraze koronavirusom. Opština Knić je frekventno tranzitno područje, sve više građana dolazi iz evropskih zemalja najvećih žarišta zaraze, ali i okolnih opština, što povećava mogućnost širenja zaraze. Na te građane se apeluje da budu odgovorni i poštuju izolaciju, a na meštane da izbegavaju kontakte i slušaju preporuke epidemiologa. Svim službama komandant Štaba je naložio da budu rigorozne prema svima koji krše izolaciju ili bilo koju drugu meru koja ima za cilj sprečavanje zaraze i zaštitu života.\nŠtab je sačinio popis najugroženijih staračkih domaćinstava, volonteri i aktivisti Crvenog krsta organizuju podelu pomoći. Članovi mesnih zajednica, odbornici, većnici i zaposleni u opštinskoj upravi pozvani da obilaze staračka domaćinstva i pomažu im. Na svim javnim i privatnim objektima istaknuti saveti i kontakt telefoni Štaba i Hitne pomoći. Naložena dezinfekcija svih školskih objekata i dvorišta. Prati se zdravstvno stanje stanovništva, situacija u zemlji i okruženju. Štab za vanredne situacije opštine Knić u stalnoj je vezi i koordinaciji sa Okružnim štabom Šumadijskog okruga, Upravom za vanredne situacije, Vladom Republike Srbije i svim službama koje sprovode mere prevencije i zaštite od zaraze koronavirusom.\nTagovi: Knić korona virus Miroslav Nikolić Štab za vanredne situacije Knić


Bivši radnici MA danas blokiraju saobraćajnicu ka aerodromu - preduzetnica.me\nPočetna»Teme»Vijesti»Bivši radnici MA danas blokiraju saobraćajnicu ka aerodromu\nBivši radnici MA danas blokiraju saobraćajnicu ka aerodromu\nod autorke Edita Dautović dana\t 05/05/2022 0 Komentari\nBivši zaposleni Montenegro Airlines-a (MA) danas u 13 sati i 30 minuta ponovo će na pola sata blokirati saobraćajnicu ka Aerodromu Podgorica.\n“Obavještavamo vas da bivši zaposleni Montenegro Airlines-a nastavljaju borbu za svoja ljudska i radnička prava, a kako su predsjednici sindikalnih organizacija, gospoda Zarubica i Keković zadovoljni ‘šminkom’, ovom prilikom pozivamo ih da nam se pridruže na protestu i na licu mjesta dožive uvid u realnu situaciju bivših radnika”, navodi se u saopštenju.\nOni su pozvali i sve bivše radnike MA, njihove porodice i prijatelje da se pridruže protestu, piše rtcg.me.\nPodsjećamo, oni su 11. aprila blokirali saobraćajnicu ka aerodromu a 18. aprila protestovali ispred zgrade Ministarstva kapitalnih investicija, gdje su se nadležnima iz tog resora, kako su kazali, zahvalili na svemu što su uradili za njih.\nTom prilikom ponovili su da traže isplatu sedam zarada, povezivanje radnog staža od 2017. godine i otpremnine. Zahtjeve su ponovili i prilikom blokade saobraćaja 28. aprila na godišnjicu uvođena stečaja.\nPrethodni PostCBCG: Kreditno zaduženo skoro 150.000 građana\nSljedeći Post Produžen rok za podnošenje prijava na Javni poziv za izbor korisnika biznis zona


VUČIĆ: Samo se Srbija drži principa i ne podleže ucenama - OPOZICIJA Na Jednom Mestu\nVUČIĆ: Samo se Srbija drži principa i ne podleže ucenama\nPriština sutra podnosi inicijativu za ulazak u Savet Evrope.- „Koliko god budem mogao, boriću se za naše vitalne i nacionalne interese. Sazvaću hitnu sednicu Saveta za nacionalnu bezbednost, “ rekao je novinarima predsednik Srbije.\nPredsednik Srbije Aleksandar Vučić učestvovao je večeras na radnoj večeri u Briselu koju je za lidere Zapadnog Balkana organizovao šef diplomatije EU Žozep Borelj.\nSaznaje se da Priština sutra podnosi inicijativu za ulazak u Savet Evrope.Takođe, Vučića je sačekala i loša vest o tome da će na sastancima na kojima će se govoriti o evropskoj bezbednosnoj politici od sada moći da učestvuju samo oni sa Zapadnog Balkana koji su se pridružili sankcijama Rusije.\nPredsednik je izjavio da je na njega najviše ostavilo utisak razumevanje, pre svega od strane predstavnika Severne Makedonije i Albanije.\n„Za nas je situacija složena i kompleksna, a sutra će biti još više jer će sutra Priština podneti zahtev za članstvo u Savetu Evrope. To je kršenje svih sporazuma, ali oni neće odustati od toga i kažu da su nezavisna država, što je kako kažu potvrđeno 2010. godine. Predstoji nam težak period jer ukrajinsku situaciju koriste tako što kažu da smo mi produžena ruka Rusije – kaže Vučić.\n„Mi ćemo u narednih 36 sati zakazati sednicu Saveta za nacionalnu bezbednost i reagovaćemo politički. Neće ići tako lako onima koji misle da mogu da nas ucenjuju i da vrše pritiske – rekao je Vučić.\nNada se, dodaje, da će uvesti Srbiju u mirnije vode, ali nemamo puno toga da uradimo, sem da se na međunarodnoj sceni borimo za dalje povlačenje priznanja Kosova. Kada je reč o statusu Ukrajine kandidata po „kiparskom modelu“, Vučić kaže da kada Srbija donese odluke, one nešto znače.\n„Ukrajinci su nam prijatelji, a kada je reč o principima, gde god pogledate u svetu shvatićete da principa nema i da se principa drži samo Srbija. Moramo da razumemo da je za nas važno da se držimo morala u donošenju odluka, a mi jedino možemo da se držimo javnog prava. Ako mislimo da ćemo zbog toga da pobedimo ili da od toga imamo koristi, ne, nećemo – kaže Vučić.\n„Mi ne mislimo da je moguće da zimi bude velika kriza, a ja vas pitam kako ćete da prehranite svet kada imate manje žita. Mnogo će biti problema. Kada je reč o nafti, problem je u tome što ne znamo kakve će sankcije biti uvedene u šestom paketu, posle kojeg dolazi i sedmi i osmi. Sad vas pitam kako ćemo mi to da uradimo? Kako ćemo da dopremimo naftu? – zapitao je Vučić.\nDovozićemo je tankerima, ali ko će da plati osiguranje? Odrekli smo se dela akcizi, i na sve to sada smo uspeli da za 5 odsto smanjimo cenu, ali teško nam je da to vratimo. A šta ćemo sa gasom od kojeg smo 100 posto zavisni? Šta ćemo sa industrijom i fabrikama? Imamo gomilu problema na dnevnom nivou, i voleo bih da razumemo da nam pozicija nije laka.\nVučić kaže da je zadovoljan današnjim razgovorima, ali da nije srećan sveukupnom situacijom.\n„Neću da vam pričam bajke i da vam kažem: „Hajmo na spavanje, biće sutra sve u redu“. Neću to da radim – kaže predsednik.\nSrbija, kako kaže, mora da živi i koliko god bude mogao da se bori za vitalne i nacionalne interese, to će i raditi.\n„Nemam lične strahove, ja sam politički veteran, ovo mi je poslednji mandat kao predsedniku i moje je da uradim sve što mogu za svoju zemlju. Mene interesuju moj narod i moja zemlja – rekao je predsednik.\nČlanak ALEKSANDAR VUČIĆ: Samo se Srbija drži principa i ne podleže ucenama se pojavljuje prvo na Naša Borba.\nANALENA BERBOK: Nema prečice za ulazak Ukrajine u EU! Nema toga!\nPOLJSKI PREMIJER: Putin je opasniji od Hitlera i Staljina


Bez podrške za rezoluciju o genocidu u Srebrenici – Srbija NASA Zemlja\nBez podrške za rezoluciju o genocidu u Srebrenici\nby admin July 18, 2021, 10:31 am 715 Views\nPredsednik Odbora Jovan Vučurović, koji je glasao protiv dokumenta i ponovio da se u Srebrenici nije desio genocid, pozvao je Skupštinu da ne usvoji rezoluciju kada se naredne nedelje bude izjašnjavala o ovom predlogu.\nOn je ocenio da jedini način koji može dovesti do pomirenja jeste osuda svih zločina, a ne samo zločina u Srebrenici.\n– Mi Srbi se pitamo šta je sa osudom brojnih drugih zločina – rekao je Vučurović i dodao da je predlog nove rezolucije “za dnevnopolitičku upotrebu stranaka bivšeg režima, a usmeren protiv srpskog naroda”.\nJedan od inicijatora predloga Ervin Ibrahimovic kazao je da rezolucija podrazumeva da Skupština najoštrije osudi genocid, zabrani javno negiranje njegovog postojanja i 11. jul proglasi danom sećanja na žrtve u Srebrenici.\nOn je poručio da Skupština usvajanjem ove rezolucije potvrduje da se na prostoru Srebrenice desio genocid, prenosi RTCG.\nPoslanik Prave Crne Gore Marko Milačić je uputio kritiku kolegama iz parlamentarne većine čijim glasovima je tekst rezolucije i dospeo na dnevni red, jer po njemu to nije trebalo da se dogodi.\nMilačić je nakon Ibrahimovićevog izlaganja rekao da su Ujedinjene nacije najveći krivac za Srebrenicu “jer su tamo napravile najveću moguću grešku”.\nVulin: Optužnica protiv Belivuka u zakonskom roku, nema zaštićenih\nby admin July 28, 2021, 9:00 am\nPoslanici danas o izmenama Zakona o kulturi\nby admin July 28, 2021, 8:45 am\nVulin: Republika Srpska ozbiljno ugrožena, važno političko jedinstvo Srba\nby admin July 28, 2021, 8:19 am\nby admin July 28, 2021, 7:40 am\nFabrici: Očekujem otvaranje klastera do kraja godine\nby admin July 27, 2021, 7:38 pm\nby admin July 27, 2021, 7:11 pm


Kako je objavio Portal Vijesti, Saša Zejak- stečajni upravnik, kazao je da se radi o potraživanjima po pravosnažnim sudskim presudama, kao i na osnovu ranije uzetih kredita.\n“Po zakonu o stečaju se propisuje da se prijavljena potraživanja ponovo pregledaju sa dodatnim dokazima i da nakon toga kao stečajni upravnik priznam ili osporim potraživanja”, citirale su Vijesti izjavu Zejaka.\nOn je naveo da su se na okupljanje u prostorijama stečajnog dužnika odlučili zato što imaju potraživanja države, koja iznose dva i po miliona eura i koja spadaju u treći isplatni red.\n“Sačekaćemo da vidimo da li će Apelacioni sud potvrditi stečajni postupak, a ukoliko se to desi, ići će popis i procjena imovine, zajedno sa zaposlenima. Potom se donosi rešenje o bankrotstvu i na kraju prodaja i izmirenje potraživanja. Svaki povjerilac isto kao i upravnik ima pravo da ospori potraživanja, a ono što je u ovom slučaju evidentno je da se prvo namiruju bivši radnici”, istakle su Vijesti Zejakove riječi.\nKako se dodaje, u ime Ministarstva finansija zboru je, na poziv stečajnog upravnika, prisustvovao Zoran Radulović, jer država potražuje oko 2,2 miliona eura, na osnovu datih kredita i garancija.\nOn je kazao da je ranije, kada je bio prvi stečaj, to ministarstvo saopštilo da će se, ukoliko dođe do ozdravljenja, odnosno pokretanja proizvodnje, odreći svojih potraživanja u korist radnika.\n“Međutim, kako nije bilo ozdravljenja mi sada ispostavljamo naš zahtjev, i ukoliko dođe Vladi ponovni zahtjev da se odreknemo, o tome ćemo odlučivati naknadno”, kazao je Radulović.\nPodsjetimo, Espona je u više navrata pisala o problemima bivših radnika te bjelopoljske firme.\n“Lenka” je prije nekoliko godina bila u stečaju, a plan reorganizacije je potvrđen u prvoj polovini 2016. godine, ali nije ispunjen. Prije potvrđivanja plana, “Lenka” je izmirila obaveze prema Poreskoj upravi čija su potraživanja bila u drugom isplatnom redu.\nRadnici kažu da su nezvanično saznali da je Apelacioni sud po drugi put uveo stečaj u fabrici, zaključio je portal.


SAD pozvale Prištinu da ratifikuje sporazum o demarkaciji – Indeks Vesti – Najvažnije vesti iz Srbije i regiona\nNaslovna > Srbija Danas > Politika > SAD pozvale Prištinu da ratifikuje sporazum o demarkaciji\nSAD pozvale Prištinu da ratifikuje sporazum o demarkaciji\nRTV Vojvodina 09/05/2017 Politika\nPRIŠTINA – SAD su danas pozvale kosovske političke partije da “ratifikuju sporazum o pograničnoj demarkaciji sa susednom Crnom Gorom”, upozorivši da odlaganje ratifikacije šteti kredibilitetu Kosova na međunarodnoj sceni.\nAmbasada SAD u Prištini pozvala je kosovsku vladu da pitanje ratifikacije ponovo podnese parlamentu, prenosi AP.\n“Ostajemo u potpunosti ubeđeni – nakon opsežne revizije od strane eksperata vlade SAD – da linija pogranične demarkacije, koja je uspostavljena sporazumom, ispravno iscrtana”, navodi se u saopštenju.\nSAD pozivaju kosovske političare da “okončaju trvenja i neslaganja koja samo štete Kosovu”.\nRanije danas, kosovski list “Zeri” objavio je da je, u svetlu izveštaja o neizbežnim izborima na Kosovu, Ambasada SAD u Prištini saopštila da Kosovo treba da se fokusira na sprovođenje brojnih zadataka, među kojima su normalizacija odnosa sa Beogradom, kroz dijalog i formiranje Zajednice srpskih opština.\nList navodi da Priština treba da radi i na unapređenju vladavine prava, olakšavanju lokalnih i stranih investicija, ratifikaciji demarkacionog sporazuma i usvajanju zakona o verskim slobodama.\nSednica kosovske vlade na kojoj je danas trebalo da bude utvrđen i predložen Skupštini na razmatranje predlog zakona o demarkaciji sa Crnom Gorom, odložena je za sredu, rekao je portparol kosovske vlade, Arban Abraši.\nSednica je otkazana jer su na sednicu došli samo ministri iz redova Demokratskog saveza Kosova, dok su članovi iz Demokratske partije Kosova (DPK) i drugih stranaka koalicionih partnera bili odsutni.\nPrištinski mediji preneli su ranije danas da je u toku sastanak predsednika DPK Kadri Veseljija i premijera Ise Mustafe sa predstavnicima američke ambasade u Prištini.\nAleksandar Vučić: Srbija se nalazi u ozbiljnoj i teškoj poziciji\nProduženo važenje statusa neutralnih KS tablica za još pet godina\nĐurić: Niko iz Prištine mi se nije izvinio


Severna Makedonija uvela olakšice za klijente banaka | Nova Ekonomija\nVlada i centralna banka Severne Makedonije uvele su mere za ublažavanje ekonomskih posledica pandemije koronavirusa koja se tiču finansijskih kompanija i kompanija za lizing, zbog kojih će pojedinci plaćati svoje mesečne rate redukovane za najmanje 70 odsto, a bez naknada, troškova, provizija ili kamata od 1. aprila do 30. juna 2020. godine, navodi se u analizi advokatske kancelarije Karanović and Partners.\nMere važe za sve ugovore potpisane sa finansijskim institucijama pre 31. marta 2020. godine, a preostala dugovanja će se ili odložiti ili proporcionalno uključiti u mesečne rate koje dospevaju nakon tog roka.\nDodatno, rok za plaćanje mesečnih rata produžava se za najmanje 90 dana, a uslovi postojećih sporazuma mogu se između 1. aprila i 30. juna 2020. godine menjati samo u korist klijenata.\nPojedinci imaju pravo da odbiju izmenjene uslove u roku od deset dana nakon što ih finansijske institucije obaveste o ponudi, a u suprotnom će se smatrati da je sporazum prihvaćen.\nKada je reč o pravnim licima, ona mogu na sopstveni zahtev izmeniti uslove, ukoliko je takav zahtev podnesen do 30. juna 2020. godine.\nPravna lica takođe moraju izričito prihvatiti navedenu ponudu u roku od deset dana da bi ona bila validna, a finansijske kompanije imaju 15 dana da prilagode svoje internet prezentacije i objave u skladu sa usvojenom uredbom.\nFinansijskim institucijama koje ne budu postupale u skladu sa ovim merama Ministarstvo finansija Severne Makedonije može oduzeti licencu za rad.\nNajveći broj banaka u Severnoj Makedoniji je već ponudio nove uslove svojim klijentima, a one koje to nisu učinile će to učiniti u predstojećim danima, međutim, skoro svaka banka predložila je izmene ugovora samo fizičkim lica, dok je ostavila mogućnost da se o izmenji uslova dogovori sa firmama.


Petković: Da je Bisljimi hteo razgovor sa mnom, imao bi ga - Blitz RS - Vesti\n„Juče sam u Briselu sa delegacijom iz Beograda proveo 11 sati razgovarajući sa Miroslavom Lajčakom. Da je Bisljimi hteo razgovor sa mnom, imao bi ga istog momenta, zato sam i išao u Brisel – da razgovaramo! ZSO, energetiku i ostale sporazume Priština mora da ispuni, a ne da ih izbegava“, napisao je Petar Petković na Tviteru.\nGlavni pregovarač Prištine u dijalogu sa Beogradom Besnik Bisljimi tvrdi da je srpska strana bila ta koja je tokom jučerašnjeg dijaloga u Briselu odbila zajednički sastanak.\n„Insistirao sam na tome da se sastanem sa (Petrom) Petkovićem, ali mi se čini da to nije zanimalo srpsku stranu, koja je posle medijima objavila da smo mi odbili razgovore“, rekao je Bisljimi novinarima u Briselu.\nPrema njegovim rečima, specijalni predstavnik EU Miroslav Lajčak može da potvrdi ove navode.\nBisljimi ocenjuje i da je jučerašnji susret glavnih pregovarača sa posrednicima EU u dijalogu za cilj imao da se pripremi naredni sastanak dijaloga na najvišem nivou između Aleksandra Vučića i Aljbina Kurtija.\nU Briselu zvanično navode da se sledeći sastanak Vučića i Kurtija može organizovati tek ako bude zadovoljavajućih rezultata u razgovorima na nivou glavnih pregovarača.\nSpecijalni predstavnik EU za dijalog Beograda i Prištine Miroslav Lajčak poručio posle jučerašnjih sastanak sa Petkovićem i Bisljimijem da su se strane „približile dogovoru o nekim dokumentima“ i da se „rad nastavlja“.\nU diplomatskim izvorima u Briselu se mogu čuti nezvanične informacije o tome da su se Beograd i Priština približili dogovoru oko energetike, kao i spekulacije o eventualnom sastanku Vučića i Kurtija pre izbora zakazanih za 3. april.\n5. maja 2022. 23:48\n5. maja 2022. 21:47\nVučić: Hvala nemačkim domaćinima na organizaciji dijaloga Beograda i Prištine\n5. maja 2022. 13:48


Dodik: Greška je bila ukidanje Vojske RS, ostajemo vojno neutralni\nRedakcija 12.05.2019 12:11\nPredsjedavajući Predsjendištva Bosne i Hercegovine Milorad Dodik ustvrdio je danas da je bila greška odluka o ukidanju Vojske Republike Srpske (RS), a pod pritiskom međunarodnog faktora formiranje Oružanih snaga BiH, prenosi Fena.\nNaglasio je da će se do kraja poštovati odluka Narodne skupštine RS-a o vojnoj neutralnosti.\nTu odluku parlamenta RS iz 2017. godine, kako je rekao, treba poštovati i RS je odlučila da bude izvan bilo kojeg vojnog saveza, kako na istoku, tako i na zapadu.\n– Nećemo dozvoliti da se bilo ko igra tim odlukama Narodne skupštine RS, kazao je Dodik govoreći danas u banjalučkoj Kasarni “Kozara”, na centralnoj svečanost obilježavanja Dana trećeg pješadijskog (RS) puka Oružanih snaga BiH i Dana Vojske RS.\nPoštovat će, kaže, i Ustav BiH, ali i dodaje da, što se njega tiče, za pripadnike Trećeg pješadijskog (RS) puka Oružanih snaga BiH, koji baštini tradiciju bivše vojske RS, „vrhovna komanda je u Banjoj Luci“.\nDodik je ustvrdio da “vojska RS živi u srcima i dušama Srba te da će uvijek biti sposobni pripadnici Trećeg pješadijskog puka Oružanih snaga BiH da brane slobodu RS i njenog naroda”, te da će uvijek stati iza njihovih zahtjeva.\nZatražio je od komande tog puka da na sljedećem obilježavanju više od polovine stroja bude obučeno u uniforme bivše Vojske RS, jer je to njihov dan.\nPonovio je da, ukoliko Srbi nemaju RS, nemaju slobode.\nSvečanostima u Kasari „Kozara“, koje su počele predajom raporta predsjedavajućem Predsjedništva BiH Miloradu Dodiku, te intoniranjem himni BiH i RS, među gostima su bili i ministar odbrane Srbije Aleksandar Vulin te načelnik Generalštaba Vojske Srbije general Milan Mojsilović.\nPrethodni članakLévy: Duh Sarajeva je primjer kakva bi Evropa trebala biti\nNaredni članakPredstavnički dom Parlamenta FBiH sutra o migrantskoj krizi\nKraj političke karijere Milorada Dodika?\nVijesti iz BiH1557


"Ekstremna desnica postaje sve veæa pretnja" - B92\n"Ekstremna desnica postaje sve veæa pretnja"\nBroj žrtava terorizma u svetu opao je petu godinu uzastopno, ali je broj napada ekstremne desnice porastao za 250 odsto.\nIzvor: Tanjug sreda, 25.11.2020. | 15:45\nTo pokazuje istraživanje Globalni indeks terorizma 2020, uz dodatak da se došlo do nivoa koji nije viðen u poslednjih 50 godina, kao i uz procenu da je vrlo izvesno da æe pandemija dodatno podstaæi taj trend.\nBroj žrtava teroristièkih napada širom sveta opao je 2019. godine za 15 odsto na manje od 14.000, što je 59 odsto manje nego 2014. godine, pokazalo je istraživanje koje je danas objavio Institut za ekonomiku i mir (IEP), preneo je portal EURACTIV.\nU istraživanju IEP, èije je sedište u Sidneju, navodi se da se terorizam druge uzastopne godine najviše smirio na Bliskom istoku i u Severnoj Africi. U tim regionima je najmanji broj ubijenih još od 2003. godine, a pandemija bi lako mogla da to produži.\nNa rang listi zemalja u šest kategorija, prva tri mesta, kao zemlje sa veoma visokim uticajem terorizma zauzimaju Avganistan, Irak i Nigerija.\nSledi grupa od 17 zemalja predvodjenih Sirijom, u kojima je uticaj terorizma visok. U toj grupi nema evropskih zemalja.\nU grupu od 27 zemalja gde terorizam ima srednji efekat svrstane su i SAD, Rusija, Ukrajina, Francuska, Velika Britanija i Grèka.\nMedju 32 zemlje za koje je ocenjeno da je uticaj terorizma mali su Nemaèka, Italija, Holandija, Irska, Belgija, Švedska, Španija, Kanada i Australija i Japan.\nGotovo sve zemlje Zapadnog Balkana, ukljuèujuæi i Srbiju, ušle su u grupu od 55 država u kojima terorizam ima veoma mali efekat, s izuzetkom Kosova koje su autori, kao i Hrvatsku i Sloveniju, svrstali u medju 29 u kojima, kako se navodi, nije ustanovljen efekat terorizma.\nPo oceni autora studija, smanjenje broja teroristièkih napada može se u najveæoj meri pripisati smanjneju teritorije koju je okupirala ekstremistièka Islamska država i deeskalaciji sukoba na Bliskom istoku.\nMedjutim, sada se beleži više teroristièkih napada ekstreme desnice nego ikada u poslednjih 50 godina, i samo prošle godine ih je bilo 13 u kojima je ubijeno više od deset ljudi, dok su bila 24 napada sa islamistièkom pozadinom i tri teroristièka napada koji se mogu dovesti u vezu s drugim ideologijama, navodi se u studiji.\n"Na poèeku nove decenije vidimo i nove teroristièke pretnje. Uspon ekstremno desnièarskog terorizma na Zapadu i slabljenje u Sahelu najbolji su primeri", izjavio izvršni direktor IEP Stiv Kilelea.\nKilelea je, ipak, dodao da nedavni napadi islamistièkih terorista u Francuskoj i Austriji pokazuju "da su i dalje aktivne mnoge manje grupe koje gaje simpatije prema filozofiji Islamske države".\nViši nauèni saradnik u IEP Tomas Morgan naglasio je da je veoma èesta "zabluda" da terorizam najviše pogadja države Zapada.\n"Postoji zabluda koja se zasniva na kolièini medijskog izveštavanja... ali i zato što se 96 odsto terorizma dogadja u kontekstu nekog sukoba koji je u toku", rekao je Morgan, navodeæi kao primere Avganistan, Siriju, Nigeriju, Somaliju ili Jemen.\nMorgan je izrazio bojazan da bi ekonomske posledice pandemije KOVIDA-19 mogle da utièu kako na uèestalost, tako i na oblike terorizma sa kojima æe se svet suoèiti u narednim godinama.\nIako su protivepidemijske mere - zabrana izlaska napolje, zatvaranje granica i prizemljivanje avionskog saobraæaja otežali kretanje terorista, regrutaciju novih saboraca i izvodjenje teroristièkih napada, visoko razvijena zapadna društva su poslednjih godina postala ranjivija na takve napade, ocenjeno je u studiji.\nU istraživanju se upozorava da bi pandemija mogla da ima negativan uticaj, pošto neizvesna ekonomska buduænost vodi još veæoj politièkoj nestabilnosti.\n"Moglo bi da dodje do smanjenja finansiranja anti-teroristièkih aktivnosti, ili ativnosti koje stvaraju bolje društveno-ekonomsko okruženje, u kojem postoji manja opasnost da se ljudi radikalizuju", izjavio je za EURACTIV direktor IEP za Evropu, Bliski istok i Severnu Afriku, Serž Strobants.\n"Pod tim društveno-ekonomskim pritiskom mogli bismo da vidimo da se još više ljudi otudjuje od društva, da više ljudi misli da su diskriminisani i da je više ljudi spremnih da èuju poruke onih koji regrutuju" teroriste, rekao je Strobants, uz upozorenje da je to "potencijalni rizik koji nosi buduænost".\nNa pitanje kako se to može spreèiti, Strobants je odgovorio da "postoji potreba da se preispita kako su društva izgradjena, da bi se obezbedilo da što manje ljudi dodje do tog stepena frustracije, tog stepena otudjenja".


Vredi li se oslanjati samo na strana ulaganja (476) – Zrenjanin\nVredi li se oslanjati samo na strana ulaganja (476)\nI aktuelna Vlada vodi ekonomsku politiku koja je prevashodno usmerena na privlačenje stranih investicija. Dinamiziranje privrednog rasta i otvaranje novih radnih mesta na bazi privlačenja stranog kapitala koncept je sa kojim se krenulo 2006. godine, kada je usvojena Uredba o uslovima i privlačenju direktnih investicija. Uz manje „kozmetičke” izmene, od tada sve vlade subvencionišu strane investitore ne bi li ih privoleli da u Srbiji otvore proizvodni pogon. Pisane su strategije za privlačenje stranog kapitala, formirana je Agencija za strana ulaganja i promociju izvoza (SIEPA), čije je poslove, nakon zatvaranja, preuzela Razvojna agencija Srbije (RAS), usvojen je Zakon o ulaganjima…\nPre nego što se prihvati „mantra” da su strana ulaganja lek za naše ekonomske probleme i da nam bez njih „nema spasa”, treba dobro sagledati i njihove moguće negativne efekte na zemlju domaćina, kao što su iscrpljivanje domaćih prirodnih resursa, eksploatacija domaće infrastrukture, odliv/transfer kapitala u inostranstvo (u matičnu zemlju investitora), stvaranje tehnološke i finansijske zavisnosti od inostranstva, ugrožavanje ekonomskog suvereniteta zemlje domaćina… Pored ostalog, kreiranje atmosfere i ambijenta da bez inostranih sredstava ne može da se uradi ništa, guši domaću preduzetničku inicijativu. A kada nestane motivacije, htenja, želje za stvaranjem, samopouzdanja, poverenja unutar kontingenta domaćih resursa (kapitala, radne snage…), domaća privreda, a time i država, postaju još zavisnije i ranjivije.\nUzmimo za primer kompaniju FIAT na koju se naši zvaničnici najčešće pozivaju. Da li se proizvodnja i izvoz ove kompanije u celini mogu smatrati domaćim (srpskim)? Kome oni, zapravo, pripadaju? Šta ako ova kompanija smanji obim proizvodnje ili preseli svoje pogone u drugu zemlju? Prema najnovijim metodologijama za analizu tokova i efekata međunarodne trgovine, koje mnogo bolje odslikavaju realnost, koristi od proizvodnje i izvoza se računaju na osnovu vlasništva nad resursima (faktorima proizvodnje), a ne na osnovu teritorije (područja) gde se proizvodnja fizički obavlja. Tako, na primer, kada neki građanin Srbije kupi FIAT 500L, to se može posmatrati kao izvoz vlasnika fabrike (kapitala) na tržište Srbije (tzv. indirektni izvoz). Za nacionalnu privredu nije najvažnije pitanje da li izvoz inicira domaći ili strani kapital, već je bitno koliko se domaće supstance nalazi u posmatranom izvoznom proizvodu. Domaća supstanca je skup/zbir svih faktora proizvodnje jedne zemlje koji su ugrađeni u izvozni proizvod. Za zemlju domaćina je najvažnije to koji deo novododate vrednosti u izvozu proizvoda je nastao angažovanjem domaćih faktora proizvodnje. To pruža tačan i pošten odgovor na pitanje šta to država zaista stvara i izvozi i šta joj pripada. Ukoliko strane kompanije u našoj zemlji isključivo zapošljavaju naše radnike (za male nadnice), onda je (jeftin) rad jedino što zemlja domaćin izvozi.\n← ŠARAN MOŽE DA SE TOVI I U DVORIŠTU\nSPORTSKO DRUŽENjE PREDŠKOLACA, OSNOVACA I SREDNjOŠKOLACA U „AVIVU” →


Preminula 2 pacijenta u niškoj i vranjskoj kovid bolnici, u Srbiji 609 novoobolelih\nIzvor: JužneVesti.com, 19.Maj.2021, 16:53\nJoš 15 ljudi preminulo je od posledica kovida u poslednja 24 sata u Srbiji, od toga jedan pacijent niškog Kliničkog centra i jedan Zdravstvenog centra u Vranju. Prema poslednjim informacijama Ministarstva zdravlja, testirana je 10.761 osoba, a 609 pozitivnih na virus.\nU kovid objektima niškog Kliničkog centra se trenutno leče 72 pacijenta, od toga 61 sa potvrđenim kovidom.\nNema pacijenata sa potvrđenim >> Pročitaj celu vest na sajtu JužneVesti.com << prisustvom virusa kovid 19 na respiratoru. Nažalost, uprkos svim naporima lekara niškog Kliničkog centra, 1 pacijent, sa potvrđenim virusom je preminuo - saopštavaju iz KC Niš.\nNa lečenju u leskovačkoj kovid bolnici hospitalizovano je 65 pacijenata, a kod 46 potvrđeno prisustvo kovida, dok se u Vranju leče 34 osobe, od toga 28 pozitivnih.\nNažalost, uprkos naporima lekara ZC Vranje, 1 pacijent, sa potvrđenim virusom kovid 19 je preminuo - navode iz KC Niš.\nU svim kovid bolnicama u Srbiji hospitalizovano je 2.289 ljudi, a 80 ih je na respiratorima.\nJužneVesti.com: Još 17 novozaraženih koronom u Nišu, 15 u Jablaničkom i 7 u Pčinjskom okrugu\nU bolnicama Zlatiborskog okruga 130 zaraženih, više otpusta\nIzvor: Radio Televizija Vojvodine, 20.Maj.2021, 10:04\nU bolnicama Zlatiborskog okruga hospitalizovano je 142 pacijenata, od kojih je kod 130 potvrđen kovid-19, saopštio je jutros Zdravstveni centar Užice...Na respiratorima je šestoro zaraženih, petoro u Opštoj bolnici u Užicu i jedan u pribojskoj bolnici...U toku jučerašnjeg dana u bolnicama Zlatiborskog...\nJoš 14 ljudi preminulo od kovida u Srbiji, na jugu u poslednja 24 sata bez preminulih\nIzvor: JužneVesti.com, 20.Maj.2021\nPrema poslednjim informacijama Ministarstva zdravlja, u poslednja 24 sata preminulo je 14 ljudi od posledica kovida u Srbiji. Ukupan broj testiranih je 10.062, a od toga 550 pozitivnih. U kovid bolnicama u Nišu, Leskovcu i Vranju smešten je 161 pacijent, a preminulih nije bilo, pokazuju podaci iz niškog...


Članovi Kolegija Doma naroda PSBiH razgovarali sa šefom Delegacije EU u BiH i specijalnim predstavnikom EU u BiH\nPredsjedavajući Doma naroda Parlamentarne skupštine BiH Bakir Izetbegović i njegov zamjenik Nikola Špirić razgovarali su danas sa šefom Delegacije Europske unije u Bosni i Hercegovini i specijalnim predstavnikom EU u BiH Lars-Gunnarom Wigemarkom.\nTokom razgovora izražena je nada da će u skoroj budućnosti biti uspostavljeni organi vlasti Bosne i Hercegovine, kompletiran sastav parlamentarnih komisija kao i da će biti uloženi dodatni napori radi stvaranja uvjeta za rad Parlamentarnog odbora za stabilizaciju i pridruživanje (POSP), kao tijela nužnog za efikasnu komunikaciju naših parlamentaraca sa kolegama iz Evropskog parlamenta.\nDanas je naglašena i potreba da se u što skorije vrijeme nastavi, u prethodnom mandatnom periodu započeti, posao na provođenju socio-ekonomskih reformi u Bosni i Hercegovini. Sagovornici su se pritom saglasili da Parlamentarna skupština BiH ima iznimno važnu ulogu u tim reformama jer se upravo u njoj stvara pozitivno zakonodavno i političko okruženje za njihovo efikasno provođenje.\nTakođer, potcrtano je da je o svim pitanjima bitnim za napredak Bosne i Hercegovine i u ekonomskom smislu i na putu ka članstvu u Evropskoj uniji prije svega neopohodan puni i kontinuirani unutrašnji dijalog. Samo u takvom okruženju, čulo se danas, moguće je pronaći kvalitetna i efikasna rješenja sa kojima će biti zadovoljni svi političkih akteri u BiH. (kraj)


Upoznavanje studenata sa osnovama opšteg i poslovnog engleskog sa povremenih osvrtom na stručni vokabular. Razvijanje dve od osnovnih veština: čitanje, pisanje. Ovladavanje strukturama potrebnih za razumevanje nepoznatog teksta (skimming and scanning) u određenim situacijama, savladavanje osnova poslovnog dopisivanja, vođenje dijaloga preko telefona, snalaženje u nepoznatom okruženju i miljeu.\nNakon odslušanog i naučenog sadržaja student treba da ima razvijenu jezičku kompetenciju na nižem-početnom nivou, uspešno ostvarivu komunikaciju kroz stalnu repeticiju i metodu TPR (Total Physical Response) i Communicative Approach u prvenstveno svakodnevnim situacijama, usvajanje stručnog vokabulara i karakteristika akademskog pisanje na nižem – srednjem nivou.\nMaterijali - (samo za registrovane studente FEPPS-a)\nUpoznati studente sa fundamentalnim društvenim kategorijama kao što su država i pravo, sa njihovim nastankom i razvojem sve do danas. Isto tako predmet prati paralelan proces konstitisanja evropskih institucija koje se zasnivaju na odustajanju evropskih naroda od svog suvereniteta, a tom smilslu i od nacionalnih država i prava\nRazvoj državno-pravne problematike najbolje se uočava i prati u istorijskim okvirima celokupnog razvoja čovečanstva.\nMaterijali (ispitna pitanja...) (samo za registrovane studente FEPPS-a)\nObjasniti studentima političke i pravne institucije Evorpske unije, izvore, načela i osnovne karakteristike pravnog poretka Evropske unije.\nSticanje osnovnih saznanja o razlozima za osnivanje Evropske unije, političkim i pravnim institucijama Evropske unije i pravnom poretku Evropske unije.


Matić posetila Priboj – SDP Srbije\nMatić posetila Priboj\nMinistarka trgovine, turizma i telekomunikacija Tatjana Matić posetila je danas Priboj gde se sastala sa predsednikom opštine Priboj Lazarom Rvovićem i direktorom turističke organizacije Priboj Vladanom Radovićem. Na sastanku se razgovaralo o uspehu industrijske zone u ovom gradu, o infrastrukturnim projektima koje je Ministarstvo trgovine, turizma i telekomunikacija do sada realizovalo, ali i o budućim projektima kada je reč o unapređenju turizma.\n„Ono na šta smo posebno ponosni je izgradnja Ribarskog naselja na Potpećkom jezeru u koju je resorno Ministarstvo uložilo 38 miliona dinara, a koje sada predstavlja jednu od najznačajnijih turističkih aduta ove opštine. Takođe, novoizgrađena pešačko-biciklistička staza u koju je Ministarstvo uložilo 35 miliona dinara doprineće ne samo proširenju turističke ponude već i poboljšanju kvaliteta života građana“, istakla je ministarka Matić.\nOna je naglasila da opština Priboj obiluje mnogim prirodnim i kulturno-istorijskim bogatstvima predstavljaju značajan turistički potencijal.\nPrilikom posete ministarka je obišla i jednu od najstarijih kuća u Srbiji – kuću Jevđevića, kao i novoizgrađenu stazu zdravlja.\nMinistarstvo trgovine, turizma i telekomunikacija je od 2015-2021. godine u opštini Priboj za projekte razvoja turizma ukupno opredelilo 95.2 miliona dinara.


U toku izgradnja trafostanice na Autokomandi | Energetski portal Srbije\nU toku izgradnja trafostanice na Autokomandi\n01.02. 2018 Srbija\nGradonačelnik Beograda Siniša Mali obišao je zajedno sa Miloradom Grčićem, v.d. direktora JP „Elektroprivrede Srbije”, radove na izgradnji trafostanice „Beograd 23” na Autokomandi.\nNa ovom objektu u toku je ugradnja dva transformatora snage po 40 megavata kojima će se unaprediti napajanje Voždovca i Savskog venca električnom energijom, poboljšati snabdevanje u krugu od pet kilometara i obezbediti priključenje brojnih privrednih i stambenih objekata čija je izgradnja predviđena u neposrednoj blizini.\nSiniša Mali je istakao da će objekat trafostanice biti od izuzetno velikog značaja za glavni grad Srbije. On je naglasio da ovakvi objekti predstavljaju ulaganje u budućnost gradske infrastrukture, a podsetio je i da je pre tri godine otvorena i trafostanica „Beograd 20” na Mirijevu.\nPrvi čovek EPS-a Milorad Grčić ukazao je da je jedan od preduslova razvoja srpske ekonomije izgradnja neophodne infrastrukture. Snabdevanje električnom energijom je svakako jedan od osnovnih uslova, a trafostanica „Beograd 23” je jedan od najvažnijih punktova u distribuciji električne energije na teritoriji grada Beograda. Beograd je pre tri godine prvi put u istoriji puštanjem u rad EMS-ove trafostanice „Beograd 20” na Mirijevu dobio dvosmerno napajanje, a sada EPS to nastavlja spuštanjem na niži naponski nivo.\nTrafostanica „Beograd 23” je projekat vredan 900 miliona dinara i u ovom trenutku realizovan je u vrednosti od 650 miliona dinara, dok se završetak radova očekuje početkom septembra.


Tramp: Iran je napravio veoma veliku grešku - 20.06.2019, Sputnik Srbija\nTramp: Iran je napravio veoma veliku grešku\nPredsednik SAD Donald Tramp izjavio je da je Iran napravio veliku grešku, jer je oborio američku bespilotnu letelicu u Ormuskom moreuzu. 20.06.2019, Sputnik Srbija\n© REUTERS / Kevin LamarquePredsednik Donald Tramp\nPredsednik SAD Donald Tramp izjavio je da je Iran napravio veliku grešku, jer je oborio američku bespilotnu letelicu u Ormuskom moreuzu.\n„Iran je napravio veoma veliku grešku“, napisao je Tramp na Tviteru.\nTelevizijski kanal En-Bi-Si preneo je, pozivajući se na izvore iz predsedničke administracije, da će 20. juna u Beloj kući biti održano savetovanje na kojem će biti reči o mogućem odgovoru na dejstva Irana.\nKorpus čuvara islamske revolucije je saopštio da su iranski vojnici oborili američku bespilotnu letelicu na jugu zemlje, jer je narušila vazdušni prostor Irana.\nCentralna komanda Oružanih snaga SAD potvrdila je kasnije da je iranski raketni kompleks oborio bespilotnu letelicu američke vojne mornarice iznad Ormuskog moreuza.\nU poslednje vreme se situacija u odnosima SAD i Irana znatno zaoštrila. Američke vlasti su uvele žestoke sankcije protiv ključnih oblasti iranske ekonomije i nastavljaju da jačaju sankcioni pritisak na tu zemlju.\nCilj Vašingtona je da, kako je saopšteno, „promeni ponašanje“ Irana.\nKorpus čuvara islamske revolucije je u SAD proglašen terorističkom organizacijom, a Iran je na to odgovorio tako što je Centralnu komandu Oružanih snaga proglasio terorističkom organizacijom, a same Sjedinjene Američke Države „sponzorom terorizma“.\nSavetnik američkog predsednika za nacionalnu bezbednost Džon Bolton je saopštio da će SAD uputiti ka iranskim obalama nosač aviona „Abraham Linkoln“ i bombardere.\nPrema njegovim rečima, na taj način Vašington šalje „jasan i nepogrešiv signal iranskom režimu da će bilo kakav napad na interese Sjedinjenih Država ili njihovih saveznika biti dočekan s nemilosrdnom snagom“.\nPredsednik SAD Donald Tramp je ranije izjavio da se nada da će izbeći rat s Iranom. Iranski vrhovni lider Ali Hamnei takođe je rekao da Iran ne namerava da ratuje protiv SAD, ali da će nastaviti da se suprotstavlja Vašingtonu.


U Gradišci predstavljeni promotivni turistički film, mobilna aplikacija i stikeri grada - Glas Srpske\nSrna 01.10.2020 13:01\nGRADIŠKA- Predstavnici Turističke organizacije Gradiška i Razvojne agencije "RAGA" danas su u okviru prezentacije turističkih potencijala predstavili promotivni turistički film, "Viber" stikere grada i mobilnu aplikaciju koja obuhvata sve zanimljivosti iz oblasti turističke ponude Gradiške.\nGradonačelnik Gradiške Zoran Adžić rekao je novinarima da Razvojna agencija Gradiška "RAGA", iz sredstava koji su imali na raspolaganju u okviru UNDP-ovog "MEG" projekta, realizuje projekat "Jačanje konkurentnosti lokalnih preduzetnika", sa akcentom na promociju turističke ponude Gradiške.\nAdžić je naveo da je UNDP u ovaj projekat uložio oko 20.000 KM, Razvojna agencija 5.000 KM i Gradska uprava Gradiška 4.500 KM.\n"U jednom segmentu projekta rađena je obuka preduzetnika za digitalnu promociju svojih djelatnosti, a u dugom segmentu fokus je bio na turističkoj ponudi grada. Putem promotivnog filma prikazani su turistički sadržaji Gradiške, predstavljena je mobilna aplikacija putem koje se može sagledati turistička ponuda, a promovisani su i žViberž stikeri po kojim će grad biti prepoznatljiv", naveo je Adžić.\nOn je istakao da Gradiška turistima može da ponudi destinacije u gradu, Potkozarju i Lijevču polju, gdje su turistički radnici ambiciozno započeli svoje projekte i imaju interesantne sadržaje.\n"Turističkim radnicima potrebna je dodatna pomoć Gradske uprave, ali i Razvojne agencije, koja bi im pomogla prilikom pisanja pojekata prema određenim organizacijama i fondovima koji podržavaju razvoj turizma. Cilj je da turističke sadržaje koje imamo, ugostiteljske i rekreativne, upotpunimo smještajnim kapacitetima", naglasio je Adžić.\nAdžić je zahvalio Razvojnoj agenciji "RAGA" za realizaciju ovog i drugih projekata, naglasivši da su time opravdali svoje postojanje u nepune dvije godine, te zahvalio studiju "Avalon" koji je uradio promotivni film, mobilnu aplikaciju i stikere.\nKoordinator projekta Duško Malešević naveo je da je Razvojna agencija u okviru projekta "Jačanje konkurentnosti lokalnih preduzetnika" izvršila obuku iz oblasti digitalnog marketinga za deset preduzetnika i obuku za finansijsko upravljanje i izradu biznis planova za sedam radnika Rezvojne agencije.\nDirektor Turističke organizacije grada Gradiška Miloš Vujinić istakao je da Gradiška turistima može da ponudi sadržaje uz rijeku Savu, koje treba dodatno obogatiti, izletišta i planinarske staze u Potkozarju i turističke destinacije u Lijevču polju, kao što su jezero u Lamincima i salaš "Ribarski san" u Trošeljima.\n"U ovom projektu promocije turističke ponude nastojali smo da u kratkom promotivnom filmu prikažemo sve ljepote Gradiške, a ujedno smo uradili mobilnu aplikaciju gdje će svi preduzetnici iz oblasti turizma moći da promovišu svoje sadržaje i ponudu", rekao je Vujinić.\nVujinić je naveo da je završena i prva faza postavljanja turističke signalizacije u gradu, te da će u drugoj fazi biti postavljena i na cijelom području Gradiške.


Ako se kandiduje, Vučić će biti zajednički kandidat SNS i SPS! Zalažem se za jednu listu na svim nivoima! - Informer Ad\nLider Socijalističke partije Srbije Ivica Dačić izjavio je da će Aleksandar Vučić, ako se kandiduje za predsednika Srbije, biti zajednički kandidat SNS i SPS\n- Imajući u vidu da će opozicija verovatno imati drugačiji pristup nego na nekim drugim izborima, a to je da će svakako imati u vidu potrebu određenog objedinjavanja, onda to podrazumeva i da, sa druge strane, postoji odgovarajući odgovor - rekao je Dačić.\n- Ono što je naš pristup, mislim da je potpuno neugodno da pričamo da li ćemo da imamo dva predsednička kandidata ili ne. Ako se Vučić kandiduje, svakako da će on biti naš zajednički kandidat i to smo se dogovorili - istakao je Dačić.\nGovoreći o međustranačkom dijalogu, Dačić je rekao da su gotovo sve političke grupacije u tome učestvovale do kraja i da će učestvovati i u implementaciji dogovorenog, osim dve - političke grupacije Dragana Ðilasa i Vuka Jeremića, ali da to ne znači da oni neće učestvovati na izborima.\n- Mislim da je to njihova politička strategija u smislu da ne žele da se saglašavaju ni sa čim što ova vlast predlaže - rekao je Dačić.\n- Prihvatili smo sve što su evroparlamentarci tražili - rekao je Dačić.\n- To će biti samo za ove izbore - rekao je Dačić, koji se nada da će svi shvatiti da se politika vodi u institucijama i da više neće biti potrebno da se prave nikakvi dijalozi van institucija.\nSNS Aleksandar Vučić Ivica Dačić SPS izbori\nSAZNAJEMO! Braća Tončev otimaju vlast od SNS u Žitorađi i Blacu!\nPredsednik ne treba da razmislja da li da se kandiduje ili ne. Jedina prava osoba koja moze da izadje na kraj sa svim problemima sa kojima se borimo je upravo on.\nSaradnja ove dve stranke je i do sada bila dobra.Verujem da će ova dva iskusna lidera doneti odluku koja je u interesu građana!!\nOno sto valja ne treba menjati. Ove dve stranke iza sebe imaju rezultate i saradnja treba da se nastavi.Ovo je tim koji pobeđuje! Predanost i odgovornost uvek dovode do velikog napretka.\nMislim da se i SPS slaze da Vucic bude zajedicki kandidat za predsednika drzave na izborima\nNiko sem Vučića nema toliko uporište u narodu i on treba da bude zajednički kandidat obe ove stranke na predstojećim predsedničkim izborima. Tako je i ubedljiva pobeda zagarantovana.Saradnja SNS- a i SPS-a je proverena i dobitna.\nSvima je važno u Srbiji medjusobno saradnja i podrška Dačića i Vučića.Aleksandar Vucic je kandidat koji Srbiju vodi u buducnost!\nVucic je najbolji kandidat za predsednika koga Srbija ima, i narod to podrzava\nJa bih volela da nam bude ista postava i u Vladi i na vlasti, oni su mi bas pobednicki tim i najbolji\nUkoliko budemo mislili o dobrobiti naše zemlje, svakako će Vučić biti jedini i najbolji izbor.\nI naravno pobednik\nVucic i Dacic slicno razmisljaju i imaju isti cilj a to je bolja i jaca Srbija .\nVucic je predsednik svih nas i jedini koji moze da se nosi sa svim problemima .\nNjihova saradnja treba da se nastavi jel zajedno su postigli mnogo i jos vise ce u buducnosti .\nVučić je izbor i gradjana Srbije.\nMislim da jedino Vucic moze da nastavi reforme, da Srbiju vodi pravim putem. Ko zeli neka se prikljuci na tom putu ko ne zeli da podrzi predsednika neka se skloni i ne mesa.\nPredsednik Vucic je jedini kandidat koalicije SNS-SPS !\nSaradnja dveju stranaka je bila odlicna, ne vidim sto ne bi isle zajedno kao koalicija na izbore\nJedna zajednicka lista je dovoljna kako bi se ponovio uspeh iz prethodnih godina\nkako gdo se sloze obe strane tako ce biti, ova koalicija je funkcionisala sasvim dobro i tako bi trebalo da bude i u buducem periodu


Energyobserver - BIH / ERS SPUSTIO KAPACITET ZA SVOJU PRVU SOLARNU ELEKTRANU SA 100 NA 73 MEGAVATA / BOSNA I HERCEGOVINA / AUTOR: IGOR TODOROVIĆ\nDržavni proizvođač električne energije Elektroprivreda Republike Srpske – ERS ponudio se Vladi Republike Srpske o nameri da izgradi solarnu elektranu Trebinje 1 vrednu 100 miliona konvertibilnih maraka (51.4 miliona evra), preneo je Capital.ba.\nEntitetske vlasti su upravo objavile informacije o koncesiji za buduće postrojenje u selu Zupci, a ugovor treba da bude sastavljen do polovine avgusta, po zvaničnim podacima. Kako se navodi, maksimalna snaga fotonaponskog pogona određena je na 73 megavata, u poređenju sa sto megavata iz ERS-ove ranije investicione strategije.\nTrebinje 1 je trebalo da ima kapacitet od stotinu megavata i godišnju proizvodnju 147,7 gigavat-sati, ali je procenjeni učinak oboren na 101,5 gigavat-sati\nInvesticija je u prethodnoj verziji bila procenjena na 136 miliona konvertibilnih maraka ili 69,4 miliona evra, čemu odgovara 147,7 gigavat-sati godišnje. Novi podaci pokazali su proizvodnju od 101,5 gigavat-sati za planiranu solarnu elektranu na krajnjem jugu Bosne i Hercegovine.\nKoncesija s jednokratnom naknadom od 503.75 miliona maraka trajaće 50 godina, otkrivaju vladini dokumenti. Preduzeće mora da plaća 5,5 evra po megavat-satu struje koji proizvede.\nFotonaponski pogon bi mogao da se proširi posle izgradnje, nagovestio je ranije ERS-ov generalni direktor\nERS je saopštio da će projekat finansirati sopstvenim sredstvima i pozajmicama. Javni poziv za Trebinje 1, koje se nalazi 12 kilometara od istoimenog grada, trebalo bi da bude objavljen do kraja godine.\nNa prošlogodišnjoj aukciji, Grad Trebinje je dao u zakup 195 hektara zemljišta u Zupcima za ERS-ovu solarnu elektranu. Generalni direktor Luka Petrović ranije je kazao da bi objekat od 100 megavata zauzeo 150 hektara, a da bi kapacitet kasnije mogao da bude proširen.\nPrvobitni plan bio je procenjen na 150 miliona evra, po rečima šefa Elektroprivrede RS. On je sugerisao da će Evropska banka za obnovu i razvoj, EBRD, finansirati poduhvat i da će se dug na ime kredita otplatiti kada fotonaponski sistem bude priključen na mrežu.\nEntitetska vlada je navela da će o projektu biti pregovarano.


NEUMESNA POSETA VUČIĆA AMERIČKOM AMBASADORU\nPredsednik Srbije Aleksandar Vučić bio je gost porodice američkog ambasadora u Srbiji Entonija Godfrija povodom Dana nezavisnosti SAD.Vučić je na svom Instagram profilu napisao da je sa porodicom Godfri proveo lepo popodne.\nTa sramna objava predsednika Vučića predstavlja uvredu za sve istinske rodoljube u Srbiji. Kao što je poznato Sjedinjene Američke Države su kao predvodnik zapadnog imperijalizma razbile našu domovinu Socijalističku Federativnu Republiku Jugoslaviju. Najzaslužnije su za uvođenje nepravednih sankcija prema Saveznoj Republici Jugoslaviji, a kasnije su predvodili zapadne imperijalističke zemlje u NATO agresiji na SR Jugoslaviju i njenom razbijanju, kao i razbijanju državne zajednice Srbije i Crne Gore kao nukleusa za obnjavljanje Jugoslavije od Triglava do Đevđelije. Sjedinjene Američke Države imaju centralnu ulogu u NATO okupaciji Kosova i Metohije, a Vašngton je bestidno priznao “nezavisnost” te lažne države.\nIz svega napisanog lako se da uočiti da je Vašington neprijatelj Srbije i da njen predsednik nema razloga da održava prijateljske odnose i posećuje porodicu američkog ambasadora. Takođe sasvim je jasno da je Vučićevo busanje u prsa patriotizmom samo obično prazno slovo na papiru koje istinski rodoljubi i antiimperijalisti u potpunosti odbacuju.\nRedakcija “Glasnika” ponavlja i ovog puta da NATO okupatorske trupe, a među njima i američke, odmah moraju da napuste teritoriju južne srpske pokrajine Kosova i Metohije i zahteva da se ona vrati u sastav svoje matice, Srbije.\nBURŽOASKI MENADŽERI DALJE RUKE OD RADNIKA\nU jednom banjalučkom marketu osvanulo je preteće upozorenje radnicima, ko se zarazi koronavirusom dobiće otkaz.\n“Svi koji se zaraze virusom, neće biti plaćeni, proglasiće se nepotrebnim za posao i dobiće otkaz”. Ovo upozorenje osvanulo je 29. juna na oglasnoj tabli jednog od banjalučkih marketa trgovačkog lanca AS. Upozorenje napisao jedan od šefova.\n“Poslodavac je dužan da obezbedi zaštitnu opremu, a radnik je dužan da tu opremu koristi. Ako radnik ne koristi opremu, postoje određene vrste sankcija koje poslodavac prema tom radniku primenjuje, ali ne može da se desi ovo što je napisano, da se preti da neće biti plaćen ili da će dobiti otkaz”, istakao je Goran Stanković, generalni sekretar Saveza sindikata.\nU resornom ministarstvu smatraju da poslodavac, prema Zakonu o radu, ima pravo da upozori radnika da je dužan da koristi opremu za ličnu zaštitu na radu, naročito u slučaju pandemije. U Ministarstvu smatraju da se za težu povredu radnih obaveza može izreći disciplinska mera prestanak radnog odnosa, ali samo u postupku utvrđenim Zakonom o radu. “U konkretnom slučaju, bez utvrđivanja odgovornosti radnika koji se zaraze virusom korona, ne može biti proglašavanje radnika koji se zaraze virusom korona nepotrebnim za posao ili neplaćanja privremene sprečenosti za rad”,ističu u Ministarstvu rada i boračko-invalidske zaštite Republike Srpske.\nRedakcija “Glasnika “ sa gnušanjem osuđuje čin poslovođe marketa “AS” u Banjaluci i ističe da je reč o tipičnom primeru kršenja radničkih prava i antiradničkog ponašanja. Nedostatak svesti ili kupljenost ovog menadžera od strane vlasnika kapitala ne može da bude izgovor za zločinačko obrazloženje koje je napisao i predočio radnicima.\nRedakcija “Glasnika” ističe da je dopis ovog poslovođe tipičan primer da krupni kapital mari samo za profit ali nikako i za radnike i pokazuje koliko je bezosećajan, bahat i gramziv. Shodno tome sindikalne i radničke organizacije treba da dignu svoj glas i osude ovsj gnusni čin kako se on više ne bi ponavljao i dodatno ugrožavao interese radnog naroda.\nSRAMNO OTPUŠTANJE RADNIKA KOMPANIJE IGB AUTOMOTIV\nIako po Zakonu o radu radnik ne bi smelo da bude otpušten dok je na bolovanju, ugovor sa zaposlenim poslodavac, međutim, može da raskine ukoliko ga proglasi tehnološkim viškom, što je rukovodstvo nemačke kompanije i učinilo. Radnicima je isplaćena otpremnina, ali je to za većinu njih slaba uteha jer su u trenutku kada im je najpotrebnije ostali bez posla.\nOvakvo ponašanje stranih privatnih poslodavaca jasno ukazuje da njih u Srbiji jedino interesuje visoka profitna stopa i jeftina radna snaga. Da bi došli do visokih profitnih stopa u uslovima krize nastale usled pandemije korona virusa kapitalistički eksploatatori pribegavaju otpuštanju radne snage kako bi srezali “troškove”. To je najbolji pokazatelj da je strani kapital u Srbiji prisutan da odnese, a ne da donese i da je kao takav protivan interesima kako radnog naroda tako i države. Još veći problem je što sada otkaze radnicima daju privatni investitori koji su dobijali subvencije od države za plate zaposlenih. Otpuštaju ih na osnovu antiradničkog i antinarodnog Zakona o radu i drugih zakonskih rešenja koje je doneo buržoaski režim kao verni sluga interesa stranog i domaćeg krupnog kapitala.\nRedakcija “Glasnika” najoštrije osuđuje menadžment nemačke kompanije IGB Automotiv iz Inđije zbog otpuštanje 176 radnika kao i sve druge privatne poslodavce koji su i pored finansijske podrške države kroz subvecnije i na razne druge načine odlučili da još više uvećaju svoje profite preko grbače radnika njihovim otpuštanjem. Stoga je Vlada Srbije dužna da zatraži od IGB Automotiv i svih ostalih privatnih poslodavaca da sve otpuštene vrate na posao. U slučaju da odbije te fabrike moraju biti nacionalizovane i u državnom vlasništvu. Samo se tako mogu sačuvati radna mesta i samo se na taj način adekvatno štiti interes građana Srbije.\nRedakcija “Glasnika” poziva progresivni sindikalni i radnički pokret da se solidariše sa otpuštenim radnicima IGB Automotiva i zatraži od nemačkog privatnog poslodavca da svi oni odmah budu vraćeni na posao.\nSILOVATELJIMA NIJE MESTO MEĐU STUDENTIMA\nNekoliko dana unazad pripadnici desničarskih organizacija prete i omalovažavaju studentkinju Minu Milošević koja im se suprostavila na studentskom protestu protiv izbacivanja studenata iz domova. Naime, Milošević je zamolila desničare da sklone politička obeležja desničarske organizacije „Nema predaje“ jer je u pitanju studentski, a ne politički protest. Desničarima je to naravno zasmetalo, a pogotovu jer im je žena to rekla, te su na društvenim mrežama pretili studentkinji fizičkim nasiljem, seksualnim uznemiravanjem i silovanjem.\nSavez komunističke omladine Jugoslavije oštro osuđuje napade i pruža potpunu podršku studentkinji! Nasilje nad ženama i pretnje silovanjem se ne smeju tolerisati! Naš omladinski Savez zahteva da ovi seksualni nasilnici i potencijalni silovatelji budu privedeni i procesuirani kod nadležnih organa!\nSilovateljima nije mesto među studentima!


Beringov prolaz – info i zanimljivosti – Turizmopedija\nBeringov prolaz predstavlja vodeni moreuz između najistočnije tačke Azije koja se nalazi na 164 stepeni 44’W, reč je o rtu Dežnjev, i najzapadnijeg mesta Amerike, rtu Princ od Velsa, koje se nalazi na 168 stepeni 0,5’W.\nOvaj prolaz spaja Čukotsko more, čija površina iznosi 595.000 kvadratnih kilometara, ono što je zanimljivo u vezi sa njim je da je plovno tokom samo četiri meseca godišnje, njegova najvća dubina iznosi 1.526 metara, a njegova najveća luka je Uzlen u Rusiji, sa Beringovim morem koje se nalazi između zapadne obale Aljake i istočne obale Sibira, a za njega kažemo da je rubno more, što znači da se nalazi uz rub kontinenta, odnosno okeana.\nU centru Beringovog prolaza nalaze se i dva mala ostrva na oko 35 kilometara od Čukotskog poluostrva i Aljaske, ova ostrva se nazivaju Diomedova ostrva koja su otkrivena davne 1728. godine od strane Vitusa Jonasena Beringa upravo na dan Sv. Diomeda 16. avgusta.\nOva dva ostrva su međusobno udaljena 4.160 metara i nazivaju se Veliki Diomed i Mali Diomed.\nTakođe, na sredini Beringovog prolaza nalazi se i granica između Sjedinjenih Američkih Država i Rusije.\nPostoji vremenska razlika između Velikog i Malog Diomeda koja iznosi 23 časa, što znači da je Veliki Diomed skoro jedan dan ispred Malog Diomeda.\nŠirina ovog prolaza je zapanjujuća i verira u zavisnosti od mesta, a iznosi između 35 kilometara i 86 kilometara, dok njegova dubina iznosi između 30 i 50 metara.\nU periodu od oktobra meseca do avgusta meseca prolaz je prekriven plovnim ledom, voda se potpuno ledi na tamperaturi od -70 stepena Celzijusa, dok ona nikada ne prelazi preko 10 stepena Celzijusa.\nZanimljivo je da je Beringov prolaz bio kopneni put kojim se tokom ledenog doba moglo preći sa jedne na drugu stranu, njegova svrha je i tada, pre oko 10 000 godina, bila ista, da spoji ista kopna, stim da u tom predelu nije bilo vode, čime se smatra da su prvi ljudi upravo preko njega došli u Severnu Ameriku.\nPrvi put sa severa, ruski istraživač, moreplovac, kožački ataman i trgovac krznima Semjon Ivanovič Dežnjov, došao je do Beringovog prolaza 1648. godine, da bi 1728. godine ovim prolazom pošao danaski oficir i moreplovac, ovog puta sa juga, on je bio u službi Ruskog carstva, Vitus Bering po kom je prolaz i dobio ime.\nZanimljivo je da je na osnovu svih istraživanja, ujedno i beleški, koje je vodio Bering, Rusija zasnovala svoje pravo na Aljasku.\nBeringov prolaz je bio potpuno zatvoren za vreme Hladnog rata, nisu postojale nikakve putničke niti brodske linije, iako je Veliki Diomedov otok udaljen samo 3,9 kilometara njihovi stanovnici nisu bili u mogućnosti da pređu preko prelaza na suseni otok zarad poseta, ili trgovine i određenih festivala koji su bili uobičajna stvar.\nZabrana je trajala sve do samog kraja 20. veka, tačnije do 1990. godine, nakon čega su bile ponovo redovno uspostavljene brodske linije, kao i turističke avio linije.\nRuska obala Beringovog prolaza od 2012. godine zvanično je postala vojna zona, te je zakonski zabranjeno doći do nje na bilo koji način.\nŠto znači da bez zvanične dozvole niko ne može kročiti na rusku obalu Beringovog prolaza bilo da dolazi sa kopnene ili morske strane, ukoliko ipak neko uspe da kroči biče uhapšen i deportovan nazad u državu iz koje je došao uz najverovatnije zabranu ponovnog dolaska u bilo koji deo Rusije.\nBeringov prolaz – zanimljivosti\nLin Koks, američka plivačica na duge staze, napravila je izuzetno važan korak zarad mira prvenstveno između svoje zemlje i Rusije, a tako i celog sveta.\nOva hrabra žena odlučila je da prepliva Beringov moreuz dug 4 kilometra, što je bilo izuzetno riskantno s obzirom na to da je Mali Diomed, sa kog je krenula, bio pod kontrolom Amerikanaca, dok se Veliki Diomed, odmah na susednoj strani, nalazio pod kontrolom Rusa.\nKako bi promovisala mir između ove dve države ona je 7. avgusta 1987. godine plivala 2 sata i 5 minuta, onoliko koliko joj je trebalo da dođe do susedne obale.\nPrvobitni plan je bio da je rusi sačekaju na pola puta, međutim, to se nije dogodilo.\nUspešno je uspela da prepliva Beringov moreuz, gde joj je nekoliko ruskih vojnika pomoglo prilikom izlaska iz vode, a ruska doktorka je odmah legla preko nje kako bi je zagrejala.\nNekoliko meseci kasnije tadašnji ruski predsednik Gorbačov prilikom zvanične posete Beloj kući nazdravio njenom plivanju.\nViše od deceniju nakon ovog događaja, 2012. godine Filip Kroazon je preplivao prolaz.\nOva priča je fascinantna jer je on još kao mladić 1994. godine, kada je imao 26 godina, zbog nesreće sa strujom izgubio sve udove. Uz pomoć ortopedskih pomagala uspeo je da prepliva Engleski kanal, Crveno more i još mnoge druge prolaze, pored kojih i Beringov, pomenute godine.\nPrilikom preplivavanja ovog prolaza on je uspeo da uspostavi rekord, kada je za svega sat i 15 minuta uspeo da dođe sa Malog Diomeda do Velikog Diomeda.\nTog dana kada je on plivao temperatura vode je iznosila svega 4 stepena Celzijusa, zbog čega je bio primoran da stavi na sebe nekoliko plivačkih odela, talasi su tog dana dostizali visinu od 1,8 metara, na nekim mestima čak do 2,5 metara.\nGusta magla mu je dodatno otežala put, ali na svu sreću uspeo je da stigne bezbedno.\nPrema njegovim rečima preplivavanje Beringovog prolaza bilo je mnogo teže od preplivavanja Lamanša.\nJoš jedna otežana okolnost bila je ta što su Rusi te godine na obali postavili vojnu bazu tako da on nije mogao da dopre do same obale jer je to bilo zakonom zabranjeno.\nBeringov prolaz – klimatske promene\nKako razdvaja Tihi i Severni ledeni okean, grupa naučnika, koja dolazi iz Nacionalnog centra za atmosfersa istraživanja u Boulderu, odlučila je da izvrši eksperiment i otkrije da li bi porast koncentracije gasova staklene bašte (gasovi staklene bašte su: metan, CO2, CO, azotovi oksidi itd) u atmosferi mogu izazvati klimatske promene.\nOscilacije Dansgora- Ešgera bile su veoma česte tokom ledenog doba, kako bi grupa naučnika otkrila da li bi se one javile koristili su kompijuterski model i zatvorili Beringov prolaz, što bi u praksi za posledicu imalo zaustavljanje protoka slane vode iz Tihog u Severni ledeni okean.\nNakon čega su zaključili da ukoliko ne bi postojao ovaj protok slanih voda, atlantska meridionalna cirkulacija bi se drastično promenila, što bi dovelo do daljih destruktivnih oscilacija.\nŠto nam upravo govori, da zahvaljujući postojanju ovog prolaza, okeanske struje ne mogu da se nađu u ovoj situaciji, te samim tim oscilacije nisu moguće kao ni pojava naglih i neočekivanih klimatskih promena.\nRanije smo pomenuli da je on za vreme ledenog doba bio kopneni prelaz, odakle je jasno zbog čega je došlo do pojave oscilacije Dansgora – Ešgera kao i nagle klimatske promene.


DIREKTORKA SVETSKE BANKE ZA SRBIJU IZJAVILA DA NEMA KREDITA ZA BUDŽET DOK SE NE POSTIGNE DOGOVOR SA MMF-OM\n02.08.2012 DIREKTORKA SVETSKE BANKE ZA SRBIJU IZJAVILA DA NEMA KREDITA ZA BUDŽET DOK SE NE POSTIGNE DOGOVOR SA MMF-OM\nDirektorka Svetske banke za Srbiju Džejn Armitidž izjavila je danas da je ta institucija spremna da Srbiji pruži 400 miliona dolara, ali samo ukoliko vlada u Beogradu postigne dogovor sa Međunarodnim monetarnim fondom (MMF), smanji deficit i zaduženja.\n"Novac ćemo dati samo ukoliko pre toga bude postignut dogovor sa MMF, smanjenje deficita i zaduženja, a zatim povećaju porezi i smanji potrošnja. Bilo bi neodgovorno da Srbiji dodamo još 400 miliona dolara duga, ukoliko pre toga ne bude postignut dogovor. No, osim mera štednje, veoma je važno da se stvori osnova za rast", rekla je direktorka Armitidž za beogradsku medijsku kuću B92.\nArmitidž je navela da, pre nego što Svetska banka pruži bilo kakvu finansijsku podršku srpskom budžetu, u toj instituciji u Vašingtonu moraju da budu sigurni kako u zemlji postoji održiv, realan makroekonomski okvir na srednji rok, čiji je osnovni cilj smanjenje zaduženosti i budžetskog deficita.\nArmitidž je objasnila da su 400 miliona dolara dostupni u okviru 12 meseci i raspoređeni u tri odvojena zajma, kao i da je za prvi deo sredstava potrebno da bude nastavljena reforma javne potrošnje, penzionog sistema, finansiranja zdravstva i obrazovanja i jačanja socijalne podrške ugroženima.\n"Prvih 100 miliona bili smo spremni da pošaljemo još u januaru, na osnovu do tada postignutih reformi, ali Srbija je onda skrenula sa puta MMF, jer su beneficije i zaduženja porasli", navela je Armitidž.\nPrema Armitidž, drugih 100 miliona dolara je namenjeno nastavku reformi, dok je treći deo za oblast reforme državnih preduzeća.\n"Želimo da podržimo Srbiju da nastavi reforme u toj oblasti i spremili smo zajam od 200 milona dolara", podvukla je Armitidž dodajući da će Svetska banka, u svakom slučaju, nastaviti da podržava projekte kao što su navodnjavanje, rehabilitacija, izgradnja puteva, obrazovanje, zdravstvo...\nSvetska banka bi, takođe, mogla da odobri i investicioni kredit za poljoprivredu i bez reformi, ali ne i kredit za budžet, navela je Armitidž naglašavajući da su Srbiji navedene reforme potrebne, sa ili bez pozajmice.\nPromene su, kako tvrdi Armitidž, neophodne, jer Srbija trenutno ima ogroman deficit i zaduženost, a vlada će morati da finansira i deficit i dugove.\n"Ministar finansija pokušava da proceni koliko je tačno novca za to potrebno, ali sume su veoma velike. Potrebno je negde oko 1,6 milijardi do kraja godine, a da bi mogli taj novac da pozajme, moraju da pokažu da su počeli da stavljaju finansije pod kontrolu, jer se sa ovakvom situacijom ne može nastaviti, a da se zemlja ne nađe u ogromnoj krizi", upozorila je Armitidž.\nDirektorka u Svetskoj banci je navela da se, u poređenju sa drugim zemljama, vidi da je u Srbiji deo koji se odvaja za penzije i plate u javnom sektoru veoma veliki, kao i da će otpuštanja u zemlji u kojoj je stopa nezaposlenosti blizu 25 odsto biti težak zadatak.\n"Zato se i fokusiramo na mere socijalnog obezbeđivanja kako bi bila stvorena socijalna podrška za ugrožene, a to mora da prate reforme koje će zaista biti teške", zaključila je Armitidž.\nArmitidž je, govoreći o Narodnoj banci Srbije (NBS), rekla da su predstavnici Svetske banke srpskim zvaničnicima sa kojima su razgovarali, rekli kako je princip nezavisnosti NBS veoma važan.\nArmitidž je podsetila da je Srbija usvojila 2010. zakon kojim je "ojačala nezavisnost centralne banke" i dodala da je veoma važno da taj princip bude održan u vreme kada država želi i kada je neophodno da pozajmi 1,5 ili dve milijarde na tržištu.


Regionalna saradnja, stabilnost i ekonomske reforme ključ evropske perspektive regiona Zapadnog Balkana\nBrnabić: Ne priznajemo Kosovo, ali smo za dijalog\nPredsednica Vlade Republike Srbije Ana Brnabić učestvovala je danas na prvoj plenarnoj sednici Konferencije o svetskoj politici (World Policy Conference - WPC), koja se od 3. do 5. novembra održava u Marakešu, u Kraljevini Maroko.\nMarakeš 03. novembar 2017. 15:28\nNa panelu je učestvovao i premijer Albanije, Edi Rama, a dvoje premijera razgovaralo je sa Tijeriem de Monbrijlom, osnivačem i predsedavajućim Konferencije o svetskoj politici o izazovima sa kojima se susreće Zapadni Balkan i Jugoistočna Evropa kao i o zajedničkoj budućnosti u EU.\nRegion Zapadnog Balkana, uprkos političkim, ekonomskim i društvenim izazovima sa kojima se suočava, mora da se posveti izgradnji dobrih odnosa, stabilnosti i napretku – zaključak je razgovora predsednika Vlada Srbije i Albanije, Ane Brnabić i Edija Rame. Premijeri su se složili da je potrebno nastaviti i produbiti saradnju na osnovu zajedničkih interesa i ciljeva o evropskoj budućnosti regiona. ”Srbija je snažno posvećena regionalnoj saradnji i ekonomskom povezivanju, jer je ekonomija ključni pokretač svih integrativnih procesa i daljeg razvoja svih zemalja regiona”, dodala je Brnabić.\nKosovo i jednostrano proglašena nezavisnost, koju Srbija ne priznaje ostaje tačka neslaganja između Srbije i Albanije. Sagovornici su se složili da ipak postoje brojne teme oko kojih postoji saglasnost i saradnja.\nNa panelu je posebno istaknuto da je put saradnje i pomirenja koji su nakon više od šest decenija pokrenuli Aleksandar Vučić i Edi Rama, primer odgovorne politike i pozitivnih promena. Srbija je duboko posvećena ovom procesu i produbljivanju saradnje i razumevanja sa Albanijom.\n”Iako se ne slažemo oko pitanja jednostrano proglašene nezavisnosti Kosova, dajemo sve od sebe da to ne utiče na konstruktivnost naših odnosa i dijalog koji smo uspostavili” izjavila je Brnabić na panelu. Srbija se uvek čvrsto zalagala da se u međunarodnoj politici moraju poštovati međunarodno pravo i standardi, kao što smo oduvek govorili da će se ”otvoriti Pandorina kutija ukoliko se prihvati jednostrano proglašena nezavisnost. Međunarodno pravo je tu da osigura stabilniji, predvidiviji i bezbedniji svetski poredak i svakako stabilniju i sigurniju Evropu”, rekla je ona.\nBez obzira na razlike, Srbija će uvek prvo brinuti o kvalitetu života svih građana i njihovoj bezbednosti i upravo zato vodimo otvoren dijalog sa Prištinom kako bi se najvažnija pitanja za građane rešavala međusobnim dogovorom dve strane.\nPredsednik Vlade Albanije, Edi Rama pohvalio je napore predsednika Srbije Aleksandra Vučića i odgovornu politiku dijaloga koju je on inicirao i dodao da je dobro što je Vlada koju vodi Ana Brnabić nastavila tu politiku i što se neguju prijateljski odnosi dve zemlje.\nGovoreći o spoljnopolitičkim prioritetima Srbije, predsednica Vlade je naglasila da je ”članstvo u EU ključni spoljnopolitički cilj Srbije”, i dodala da reforme koje Srbija sprovodi na putu ka EU „treba da pokažu ne samo našu posvećenost evropskom putu, već pre svega da poboljšaju kvalitet života svih naših građanki i građana“. Predsednica Vlade Ana Brnabić podsetila je da je Srbija otvorila 10 poglavlja u pregovorima sa EU, te da će Vlada Srbije na evropskom putu nastaviti odgovorno da sprovodi političke i ekonomske reforme.\n”Koliko je EU potrebna regionu, toliko je i region Zapadnog Balkana potreban Evropi, jer bez stabilnog regiona, nema ni stabilnosti u Evropskoj Uniji. Srbija će nastaviti da gradi odnose koji nas sve zajedno vode u budućnost i svim građankama i građanima regiona obezbeđuju bolje uslove života i veći standard i kvalitet života”, zaključila je Brnabić na kraju panela.\nU sklopu posete Kraljevini Maroko, predsednica Vlade sastaće se u Rabatu sa predsednikom Vlade Kraljevine Maroko Sadedinom El Otmanijem, a predviđena je i svečana večera koju, povodom Konferencije o svetskoj politici, organizuje ministar spoljnih poslova Kraljevine Maroko Naser Bourita.\nNa X Konferenciji o svetskoj politici učestvuje više od 120 visokih svetskih zvaničnika sa svih kontinenata koji će u okviru plenarnih sesija razmatrati aktuelne teme.


Savremena gimnazija na konferenciji MUNDP 2022 | Savremena gimnazijaSavremena gimnazija\nSavremena gimnazija na konferenciji MUNDP 2022\nFebruary 14, 2022 Comments Off on Savremena gimnazija na konferenciji MUNDP 2022\nSavremena gimnazija je pozvana da učestvuje na MUNDP 2022, jedinoj konferenciji u svetu koja simulira rad razvojnog programa Ujedinjenih nacija. Nakon uspešnog procesa selekcije za učešće na konferenciji, profesori Savremene gimnazije izabrali su pet učenika koji će predstavljati školu na ovom važnom međunarodnom događaju:\nOvu konferenciju organizuje The Koç School iz Istanbula, koji se smatra vodećim organizatorom svih MUN konferencija. Njima su prisustvovale mnoge uticajne ličnosti, između ostalih, i nekadašnji sekretar Ujedinjenih nacija.\nTema ovogodišnjeg MUNDP-a su Južna Amerika i Karibi, pri čemu je fokus na problemima korupcije, organizovanog kriminala, ekonomske nestabilnosti, nerazvijene infrastrukture i migracije i izbeglištva. Naša škola dobila je četiri mesta u sektoru nevladinih organizacija, i to u sledećim odborima: CELAC, UNIDO, UNDPPA, UNESCO, i jedno mesto u delegaciji Tanzanije, u odboru ECOSOC.\nŠirenje vidika kroz razvoj kritičkog mišljenja, analitičko procenjivanje situacija i posmatranje sveta iz pozicije drugog\nOva konferencija predstavlja priliku da učenici steknu nova znanja i iskustva koja će im značiti u akademskom, socijalnom i poslovnom životu. Učesnici ovog velikog projekta upoznaju se sa radom međunarodnih organizacija, ali se i unapređuju na ličnom planu. Razvoj kritičkog mišljenja, analitičko procenjivanje situacija, formulisanje argumentacije u skladu sa dodeljenom ulogom, a ne ličnim stavom učesnika, samim tim i posmatranje sveta iz pozicije nekog drugog, veštine su koje će savremenim gimnazijalcima pružiti brojne beneficije kada je u pitanju donošenje odluka, kako u akademskom tako i u privatnom životu.\nUticaće na formiranje njihovog pogleda na svet, koji neće biti ograničen percepcijom društva i kulture u okviru kojih odrastaju. Širenjem vidika shvatiće kompleksnost socijalne dinamike sveta. Takođe, upoznajući se sa geopolitičkim problemima i različitim pozicijama, učenici će izrasti u savesne građane demokratskog društva, svesne problema koji se tiču svih ljudi na planeti.


Beograd predao odgovore na Upitnik Brisela\nPredsednik Evropske komisije Žoze Manuel Barozo dočekao je premijera Srbije Mirka Cvetkovića u sedištu EU, Brisel, 31. januar 2011.\nAmbicije Srbije posle predaje odgovora na Upitnik Evropske komisije ne opadaju - status kandidata za članstvo biće realnost do kraja godine. Uvereni su u to zvaničnici u Beogradu uprkos činjenici da uslov svih uslova još uvek nisu ispunili, a glavni tužilac Haškog tribunala, Serž Bramerc najavljuje da bi njegov novi izveštaj mogao biti negativan.\nMožda sa tim nema baš nikakve veze, no u ponedeljak su u Beogradu sprovedene dve akcije u cilju razbijanja mreže porške i potrage za najtraženijim haškim beguncem.\nU danu kada je premijer Srbije Mirko Cvetković Briselu u rekordnom roku predao odgovore na Upitnik Evropske komisije, u Beogradu pod palicom Tužilaštva za ratne zločine intenzivirane aktivnosti. Zbog sumnje da je skrivao Ratka Mladića, pozvan je saslušanje bivši načelnik vojne bezbednosti Aco Tomić.\n“Reč je o predmetu koje je Tužilaštvo za ratne zločine preuzelo iz nekadašnjeg Drugog opštinskog tužilaštva koje je 2006. godine pokrenulo istragu protiv Tomića, ali je istraga prekinuta. Ubuduće ćemo veoma precizno raditi predmete jataka. Nastojaćemo da sve što nije zastarelo preuzmemo", rekao je zamenik tužioca za ratne zločine Bruno Vekarić.\nPripadnici specijalnih antiterorističkih jedinica ispred zgrade u kojoj živi Darko Mladić, 31. januar 2011.\nIstovremeno, sprvedena je još jedna akcija koja se možda može vezati za dalje korake Srbije ka Evropskoj uniji nakon predaje odgovora iz Upitnika. Pretres stana Darka Mladića sina Ratka Mladića u Beogradu. Akcija je, uz pripadnike SAJ-a sa fantomkama na licima, trajala pet sati, a kao i svaki put do sada u cilju potrage za materijalima i dokazima koji bi ukazali na mesto Mladićevog skrivanja.\n„Nisu našli ništa jer nisu ni mogli da nađu, osim jednog hard diska sa kompjutera, gde su dečje igrice i slike“, kaže nam advokat porodice Mladić, Miloš Šaljić.\nNadležni se, ako ni prilikom prethodnih pretresa brojnih lokacija u Beogradu, ali i drugim gradovima Srbije ne oglašavaju o rezultatima, ali negiraju da to ima bilo kakve veze sa događajima koji se tiču evropskih integracija. Mnogi je, poput analitičara Nikole Jovanovića, ipak vide.\n“Kako da vam kažem, predaja Upitnika je jedan formalni čin u postupku dobijanja statusa kandidata, a taj proces je politički uslovljen saradnjom sa Hagom”, navodi on.\nDok je ispunjavanje ovog uslova na čekanju, učinjen je, saglasni su svi, značajan korak na putu ka EU. Srbija je svojim odgovorima ispunila obavezu brže nego i jedna zemlja u okruženju.\nNa pet hiljada stanica napisala Evropskoj komisiji sve što ih zanima. Evropski komesar za proširenje Štefan File označio je to kao istorijski dan za Srbiju, a premijer Mirko Cvetković uveren je da će do kraja godine zemlja dobiti status kandidata za članstvo.\n“Uradili smo domaći zadatak u relativno kratkom roku od 45 radnih dana i spremni smo da nastavimo tako. Nastavljamo sa reformama i ovde smo razgovarali o svemu onome što nas na tom putu čeka”, poručio je Cvetković.\nHapšenje - dokaz potpune saradnje\nSrbija, kako za RSE objašnjava savetnica vicepremijera zaduženog za evrointegracije Ksenija Milivojević, prati standardne procedure.\n“Ono što nas sada očekuje jeste slanje dodatnih pitanja i verovatno razjašnjenja postojećih odgovora, kao i slanje ekspertskih misija u Srbiju čiji je osnovni zadatak provera stanja stvari na terenu. Mi očekujemo da to budu misije koje će pratiti reformu pravosuđa, pitanje borbe protiv korupcije i organizovanog kriminala, reforme u domenu unutrašnjih poslova. Dakle, oblasti koje su na neki način i bile najkompleksnije u prethodnom periodu”, kazala je Milivojević.\nUkoliko prođe i usmeni ispit, a stučnjaci već upozoravaju da će u spornim oblastima koje prodvlači i Ksenija Milivojević, biti zahteva za dodatnim objašnjenjenjima i ispravkama, očekuje se da bi Komisija svoje mišljenje o tome da li je Srbija spremna za status kandidata za članstvo, mogla da objavi u oktobru.\nBrisel ponovo pogledao kroz prste Beogradu\nNo, pre toga Beograd će posetiti glavni tužilac Haškog tribunala Serž Bramerc, koji je već najavio je da bi njegov junski izveštaj Savetu bezbednosti mogao da bude negativan.\n“Mi znamo da u ovom trenutku glavni tužilac Bramerc nije zadovoljan saradnjom Srbije sa Haškim tribunalom”, kaže Ksenija Milivojević, ali navodi da se politički uslovi za članstvo moraju razdvojiti od tehničkih.\n“Na kraju krajeva, i sama Evropska komisija će prilikom izrade mišljenja o sposobnosti Srbije da dobije status kandidata procenu o stepenu saradnje sa Haškim tribunalom prepustiti državama članicama. Dakle, ona takvu ocenu neće davati i ta ocena će biti pre svega političke prirode”, rekla je ona.\nIako se slaže da se Komisija pitanjem Haga neće baviti, urednik časopisa Izazovi evropskih integracija Nikola Jovanović kaže da će odluka o tome da li je Srbija kandidat za člastvo ipak u velikoj meri zavisiti od Bramerca.\n“Zato što ta odluka jeste politički uslovljena mišljenjem glavnog tužioca Haškog tribunala, a on sve više definiše tu obavezu kao obligaciju rezultata. Znači, smatra da jedini dokaz potpune saradnje može da bude hapšenje osumnjičenih”, kazao je Jovanović.\nBivši komandant Vojske Republike Srpske Ratko Mladić nalazi se u bekstvu od kraja 1996. godine. Od tada do danas bilo je više pokušaja njegovog lociranja i hapšenja, ali svi su završeni bez uspeha.


Pink će ući u anale beščašća, formatirali smo se na banana državu – DnevniZurnal\nby admin 22/11/2021, 17:06 1.2k Views\nNovinar Nedim Sejdinović kaže za N1 da će TV Pink ući u anale beščašća i nepoštovanja ljudskih i novinarskih normi zbog izveštavanje o slučaju Linglong. “Ono šte se prikazuje je daleko od stvarnosti koju živimo, ali ima magijsku privlačnost i ima neku vrstu prođe. Zainteresovanost režimskih medija pokazuje dve stvari – nezavisna medijska scena je dovoljno moćna da nametne teme, a drugo je da je ovo društvo još uvek senzitivno na ovu vrstu problema”, rekao je.\nDodaje da na dvevnom nivou ima toliko pokazatelja koliko se krši medijski zakon da bi REM trebalo da radi u tri smene da sankcioniše sve te prekršaje.\n„Ne vidim da će biti reakcija, možda će se oglasiti Olivera Zekić tipičnim, ciničnim saopštenjem“, naveo je.\nSejdinović kaže da je priča o vijetnamskim radnicama Linglonga tako dramatična, da svakog čoveka koji ima empatije pogađa.\n„Radnici u Srbiji su uskraćeni za mnoga prava, prepoznali su deo svog problema ili su prepoznali da to može da bude njihova budućnost, nije isključeno da prisustvujemo nekim dramatičnim eksploatacijama radnika“, rekao je on.\nNavodi da mi nismo ničija briga i da je ova zemlja sebe formatirala da bude neka vrsta evropskog trećeg sveta.\n„Tajna uspeha Aleksandra Vučića i opstanka na vlasti je da kao neka vrsta madam nudi ovu zemlju na prodaju, što velikim silama odgovara, očigledno tako stoje stvari. Jasno je kuda sve to vodi -najobrazovaniji koji ne žele da žive u surovom okruženju će da odu odavde, ostaće oni koji će se zadovoljiti i ovakvim životom i koji će raditi za male pare, ali će možda moći da odu u supermarket i napune kolica. To nije samo posledica nasleđa, da smo došli u tu situaciju, žao mi je, jer verujem da ova zemlja zaslužuje više, da može i nešto više, a ne da smo samo pasivni izvođači radova. Suštinski imamo zemlju koja je ponuđena na prodaju na svetskoj pijaci, neki imaju interes da peru pare, njima se izlazi u susret, zabrinjavajuće da poslednjih godina nijedna ozbljna investicija u ovoj zemlji nije pod kontrolom javnosti , dokumenta se drže van očiju javnosti, očigledno da postoje ozbiljni problemi – istočni, kineski kapital je kapitak koji računa na korupciju elite i gura zemlje u neku vrstu dužničnog ropstva, imamo nivo enormne korupcije, investitorima je dozvoljeno šta god im je volja“, rekao je Sejdinović.\nSmatra da o svemu odlučuje jedan čovek i da ne smemo smetnuti sa uma da smo mi krivi za takvu situaciju.\n„Takva pozicija je lagodna za investitiore, okrenu jedan broj telefona, mi smo sami sebe formatirali na bananu državu“, rekao je.\nIstakao je da opozicija mnogo energije troši na pozicioniranje ko je jači, brži i bolji.\n„Često se u svojim sukobima i nesporazumima koriste nekim neprincipijelnim metodama i ne nailaze na dobar odjek, ali čini se ta da se te neke dečje bolesti stavljaju u drugi plan. Ova vlast neće otići lako na izborima, tu ćemo se nagledati svakakvih čuda, ali da bi se srušila neka vlast ona prvo mora da se delegitimiše“, kazao je i dodao da je bio pristalica bojkota te da misli da je dao neke rezultate.\n„Pokazao je ko je istinska opozicija, da je sprema da se žrtvuje za neki opšti interes, ali je i poslao snažan signal i građanima i svetu da ovde postoje neki ozbiljni problemi. Možda svet nije primio na pravi način tu poruku, što se tiče stava u zapadnim medijima o Srbiji vidi se ozbiljan pomak, Vučić je od faktora stabilnosti dospeo tamo gde mu je i mesto – u autokratske vođe“, kaže on.\nSejdinović je rekao da je zadovoljan presudom kojom je Beograđanin Boško Žeželj osuđen uslovno na šest meseci zatvora zbog pretnje koju mu je uputio.\n„Ja sam bio na meti pretnji, uvreda, napada. Podneo sam veliki broj krivičnih prijava, ovo je prva koja je rezultirala presudom, zadovoljan sam što je stigla, za dve je primenjeno načelo oportuniteta. Verujem da tužilaštvo, sudstvo, policija moraju da pošalju neku poruku, da nije dozvoljeno ugrožavati sigurnost. Ohrabrujem kolege da prijavljuju slučajeve i vršimo pritisak na organe da rade svoj posao, oni nas jedini mogu zaštititi“, rekao je.\nKaže da od Nadzornog tela za praćenje medija, kao tela koje je povezano sa REM, ne očekuje apsolutno ništa.\n„Mislim da će biti veoma komično, služice da se pošalje poruka kako je stanje medijskih sloboda sasvim u redu što je daleko od istine“, zaključio je Sejdinović.\nNeću se kandidovati na izborima, ugrozio bih pobedu Vučića u prvom krugu\nby admin 21/01/2022, 22:29\nSkinuli smo diktaturu 2000, sada je vreme da skinemo ovu tiraniju\nby admin 21/01/2022, 21:53\nTužilaštvo BiH od Ukrajine traži dokumentaciju u vezi sa aferom “Ikona”\nby admin 21/01/2022, 21:34\nUPK: Da se ne zaborave pravi heroji\nby admin 21/01/2022, 21:17\nby admin 21/01/2022, 20:42\nMetodologijom REM-a će svi mediji biti ocenjeni kao neutralni\nby admin 21/01/2022, 20:41\nSP u plivanju i vaterpolu u Japanu odlaže se za 2023. godinu?\n“Uzeo si pare Dritane” na ulicama Crne Gore, protesti u više gradova – VIDEO


Na području opštine Pale najčešće žrtve nasilja u porodici su žene, kojih je u protekle tri godine prijavljeno ukupno 58, što nije nimalo bezazlen podatak.\nDirektor Centra za socijalni rad u Palam Srđan Baralić kaže da bi se moglo reći da se broj žena žrtava nasilja kroz ove tri godine statistički smanjivao, te da se najveći broj žena, koje su bile žrtve nasilja, kretao u starosnoj dobi od 30 do 50 godina starosti.\n- To je prilično sitna statistika ako posmatrate opštinu Pale koja ima oko 22.000 stanovnika, pa kad to podelite sa brojem žena koje prijave nasilje, dolazite do malog broja u procentima. Zbog toga ne možemo reći da dolazi do smanjenja broja, više je reč o kretanju u određenim okvirima. Međutim, potrebno je podvući da nasilje postoji i žrtve su najčešće žene – kaže Baralić.\nOn ističe da se omer žrtava nasilja kreće između devet žena naspram jednog muškarca ili od osam žena naspram dva muškarca u proseku, ali je očekivano da je ta statistika malo drugačija jer muškarci slabije prijavljuju nasilje.\nCentar za socijalni rad igra važnu ulogu kada je u pitanju regulisanje odnosa između dece i roditelja, kada je u pitanju problem sa nasiljem u porodici.\n- Tu dolazi do problema kada jedan od roditelja opstruiše mogućnost drugom da viđa dete. Novim Zakonom o zaštiti od nasilja u porodici, koji stupa na snagu u maju iduće godine, ovo se tretira nasiljem nad detetom – ističe Baralić.\nPrema njegovim rečima, organ starateljstva donosi odluku da će jedan od roditelja viđati dete u određenom periodu i ako to neko opstruiše time čini nasilje u porodici, odnosno nasilje nad detetom i može da odgovara za to delo.\n- Jedna od alternativa da se žrtvi nasilja u porodici pomogne jeste izmeštanje iste u sigurnu kuću, a to je u u našim uslovima Kanton Sarajevo, Modriča, Doboj i drugi gradovi, što suštinski ne rešava problem nasilja. Ovakav oblik ima smisla samo kada je u pitanju životna ugroženost – kaže Baralić.\nKada se radi o sankcijama za osobe koje počine nasilje u porodici, Baralić ističe da zakon propisuje zabranu prilaska žrtvi, zabranu uhođenja i udaljenje počionioca nasilja iz porodičnog doma. On napominje da je veoma važno preventivno delovati kada je u pitanju ovaj problem i da je najvažnije razgovarati sa potencijalnom žrtvom nasilja o problemima sa kojima se ona suočava. Takođe, i sa nasilnikom.\n- Očekujemo da je osoba razumna i da je spremna da prevaziđe problem. Često pojedine žrtve nasilja optužuju same sebe da su krive, ali treba i o tome govoriti – dodaje Baralić.\nStatistika PU Istočno Sarajevo\nU Policijskoj upravi Istočno Sarajevo kažu da su u proteklih devet meseci registrovana 42 slučaja nasilja u porodici, od toga je 17 krivičnih dela i 25 prekršaja.\n- Na području opštine Pale prijavljeno je šest slučajeva nasilja u porodici, od toga tri su okvalifikovana kao krivično delo, dok su tri okvalifikovana kao prekršaji – kaže portparol Policijske uprave Vesna Stokanović.\nOna ističe da se povratnici ovakvih krivičnih dela i prekršaja često pojavljuju, te da je najveći uzrok nasilja u porodici alkohol. Prema njenim rečima, počioniocu krivičnog dela nasilja u porodici izriče se novčana kazna, uslovna osuda ili zaštitne mere, hitne mere zaštite, udaljavanje počionioca iz stana u kojem je živio sa bračnim partnerom, zabrana približavanja i kontaktiranja žrtve nasilja.